Source: http://alexandrion777.blogspot.com/2008/
Timestamp: 2017-07-21 16:34:46+00:00

Document:
Despre baschet, cum il vad eu...: 2008
Avancronica etapa a XIV a
CSU Atlassib Sibiu – CS OtopeniSCM “U” Craiova – BC Mures Targu MuresCSM Oradea – CSU PloiestiELBA Timisoara – CSU Municipal Cuadriopol BrasovBCMUS Arges Pitesti – BC TargovisteEnergia Rovinari – U Mobitelco Cluj-NapocaGAZ METAN Medias – staCS Rapid Bucuresti – Dinamo Bucuresti 45 – 88 (03.12.2008)Dupa o etapa nebuna, neincheiata inca (astazi se disputa meciul dintre Dinamo si Medias), in care clujenii au pierdut acasa in fata Pitestiului, Otopeniul a pierdut in deplasarea de la Mures si Targoviste a fost foarte aproape de o victorie in fata jucatorilor lui Petricevic, turul campionatului de baschet continua cu etapa a XIV a. Aceasta etapa ne propune trei intalniri foarte interesante, din care doua vor putea fi urmarite si prin intermediul postului TELESPORT si al site-ului www.telesport.ro.CSU Atlassib Sibiu – CS Otopeni, Sambata 20.12.2008, ora 17 – in direct la TELESPORT, arbitrii: Ciulin, Bukuresti, Anica – 1. Locul 4 si locul 5 se intalnesc intr-o disputa pentru o cat mai buna clasare la finalul turului. Sibienii au disputat un joc facil in etapa precedenta, in deplasare la Rapid, in timp ce jucatorii lui Perisic au reusit contraperformanta de a pierde la 20 de puncte un meci care parea castigat inainte de a incepe, in deplasarea de la Targu Mures. Ascendentul moral este, in aceste conditii, de partea sibienilor. CS Otopeni vine la Sibiu poate mai ambitionata in urma acestei infrangeri, ceea ce ii face niste adversari si mai periculosi decat erau considerati. Din punctul meu de vedere, se anunta un meci foarte echilibrat in care pentru a castiga, sibienii trebuie sa repete meciurile bune facute pe teren propriu in acest sezon. Absenta lui Obradovic este un mare dezavantaj pentru jucatorii din orasul aeroport, insa este un aspect care ii impinge spre un stil de joc asemanator cu cel al sibienilor, bazat pe viteza mai mult decat pe luptele din caciula. Peter Schomers va incepe partida, in opinia mea, cu Johnson, Kabengele, Matthews, Scott si Craciun, in timp ce Perisic ii va folosi pe Blidaru, Medvedj, Popovic, Belanovic si Byerson. Daca nu ma insel, si cele doua formatii de start vor fi cele de mai sus, Schomers va fi fortat ca dupa doar cateva minute sa il inlocuiasca pe Kabengele cu Calota sau Brown, pentru a contracara mai eficient viteza si dribblingul foarte bun al fundasilor oaspeti, Blidaru si Medvedj. La prima vedere, echipele par a fi foarte echilibrate, singura problema care ar putea aparea in tabara sibiana fiind duelul Matthews-Popovic. Daca primul are ca atu patrunderile, jucatorul sarb al Otopeniului are avantajul unei bune aruncari de la distanta, pe care ma tem ca Bryant ii va permite, printr-o aparare aproximativa, sa o foloseasca destul de des.La Sibiu suporterii sunt intotdeauna un factor decisiv in obtinerea victoriilor. Mai mult ca sigur si de aceasta data ei vor face o atmosfera exceptionala pentru a-si impinge favoritii spre victorie. Asadar se anunta un meci care merita urmarit: strans in teren, cu atmosfera de sarbatoare in tribune.SCM “U” Craiova – BC Mures Targu Mures, Sambata 20.12.2008, ora 17, arbitrii: Banica, Dima, Rosu – 2. Dupa “isprava” de etapa trecuta, jucatorii mureseni se deplaseaza in tara prazului, pentru a-si mai adauga o victorie la linia de clasament. Va fi un meci dificil, craiovenii tinand piept tuturor adversarilor de pana acum, pe care, insa, muresenii il vor castigaCSM Oradea – CSU Ploiesti, Sambata 20.12.2008, ora 17, arbitrii: Stoica, Sandulache, Epure – 2. Un meci fara probleme pentru campioni, in care ar putea debuta ultima achizitie a acestora, inlocuitorul lui Tyson Wheeler, Carl Krauser.ELBA Timisoara – CSU Municipal Cuadriopol Brasov, Sambata 20.12.2008, ora 18, arbitrii: Grigoras, Constantinescu, Potra – 1. Cat de rau imi pare ca nu se disputa meciul acesta duminica, pentru a fi televizat. Cu implicatii mari in lupta pentru locurile fruntase ale diviziei A, disputa de pe Bega se anunta una pe viata si pe moarte. Petricevic le-a pregatit cu siguranta o surpriza jucatorilor lui Dan Calancea pentru acest meci, astfel incat, din punctul meu de vedere, ei sunt favoritii acestui meci. Desi o eventuala victorie a oaspetilor, coroborata cu o victorie a sibienilor in meciul cu Otopeni, ne-ar apropia de timisoreni in clasament, nu prea cred ca brasovenii vor reusi sa ne faca o bucurie pentru ca ceva este in neregula sub Tampa, jocul brasovenilor nu mai seamana cu ce au aratat in prima jumatate a turului. Brasovul ramane in continuare a doua echipa preferata, dar la Timisoara, unde nu a batut nimeni deocamdata, nu cred ca vor reusi sa o faca ei. Va fi un meci strans, fara doar si poate... dar la final Timisoara va iesi invingatoare.BCMUS Arges Pitesti – BC Targoviste, Sambata 20.12.2008, ora 17, arbitrii: Olaru, Faur, Ionita – 1. Dupa victoria mare obtinuta la Cluj, jucatorii lui Kusmuk asteapta vizita elevilor lui Tudor Costescu. Meci destul de usor pentru gazde, pe care il vor castiga, insa nu fara emotii. Targoviste se va impune in doua sferturi, profitand de relaxarea pitestenilor, insa nu va fi suficient pentru a castiga.Energia Rovinari – U Mobitelco Cluj-Napoca, vineri 19.12.2008, ora 19 – in direct la TELESPORT, arbitrii: Serban, Prisca, Puf – 2. Doamnelor si domniloooor... it's show-time. Dupa meciul cu cantec impotriva lui Dinamo, Energia Rovinari a stat si si-a incarcat bateriile in vederea meciului cu elevii lui Baldwin. Daca proaspatul ministru in cabinetul Boc, Victor Ponta, nu isi va folosi cunostintele acumulate in timpul petrecut in preajma ploiestenilor Ghita si Iacobescu, se anunta un meci care trebuie urmarit. Desi nu sunt ferm convins de victoria clujenilor, intrucat meciul imi pare unul echilibrat, am pus pronostic 2 din dorinta de a-i mai cobori putin pe gorjeni in clasament. Din toata etapa, acesta este singurul meci de la care nu stiu la ce sa ma astept. O sa il urmaresc foarte atent, doar asa putand sa-mi fac o parere. Publicat de
etapa a XIV a
Avancronica etapa a XIII a
U Mobitelco Cluj-Napoca – BCMUS Arges PitestiBC Targoviste – ELBA TimisoaraCSU Municipal Cuadriopol Brasov – CSM Oradea 90 – 67 (10.12.2008)CSU Ploiesti – SCM “U” CraiovaBC Mures Targu Mures – CS OtopeniCS Rapid Bucuresti – CSU Atlassib SibiuDinamo Bucuresti – GAZ METAN MediasEnergia Rovinari – staEtapa a XIII a din actualul sezon al campionatului national de baschet gazduieste doua meciuri interesante, unul la Cluj si celalalt la Bucuresti, insa niciunul nu este transmis de TELESPORT, unicul canal care transmite meciuri din Divizia A la baschet odihnindu-si comentatorii pentru etapa a XIV a, din cadrul careia se vor transmite doua jocuri. La finele acestei etape, Ploiestiul se va instala pe primul loc in clasament, in timp ce Rovinariul ar putea cadea pana pe locul 5.U Mobitelco Cluj-Napoca – BCMUS Arges Pitesti, Miercuri 17.12.2008, ora 19, arbitrii: Udrica, Cimpeanu, Negrea – 1. Meci interesant la Cluj, in care pitestenii vor forta revenirea in primele 8 echipe ale clasamentului, singura varianta pentru a reusi fiind victoria. In vreme ce gazdele acestei dispute au transpirat serios in meciul din etapa a XII a de la Timisoara, fara a reusi sa obtina victoria, jucatorii lui Kusmuk au stat, ceea ce le confera un mic avantaj in disputa din aceasta etapa. Cu toate astea, imi vine greu sa cred ca pitestenii vor reusi sa se impuna in fata finalistei sezonului trecut. Desi este departe de echipa sezonului 2007-2008, U Mobitelco sta mult mai bine in teren decat adversarii lor, ceea ce ma face sa cred ca se vor impune, fara prea mari emotii. Chiar daca, din punct de vedere al suporterului sibian o victorie a oaspetilor ar ajuta, oarecum, pe CSU in clasament, nu cred ca aceasta va fi posibila.BC Targoviste – ELBA Timisoara, Miercuri 17.12.2008, ora 18, arbitrii: Nitu Martinescu, Dima, Epure – 2. Jucatorii lui Dragan Petricevic se deplaseaza la Targoviste pentru un meci de relaxare, mai mult decat bine-venit inaintea ultimelor doua etape, in care sarbii din Banat ii vor intalni pe brasoveni si ploiesteni.CSU Ploiesti – SCM “U” Craiova, Miercuri 17.12.2008, ora 18, arbitrii: Serban, Stoica, Anica – 1. Transpirata din greu in orasul aeroport, campioana are ocazia sa isi odihneasca jucatorii importanti in aceasta etapa intermediara.BC Mures Targu Mures – CS Otopeni, Miercuri 17.12.2008, ora 19, arbitrii: Banica, Sandulache, Mihai – 2. Daca Muresul nu ar fi cum este, acest meci ar fi unul care merita urmarit. In degringolada din echipa tehnicianului lituanian, insa, acest meci are un favorit cert, inainte de a incepe. Otopeniul trebuie sa nu faca risipa de energie, intrucat ii asteapta meciul impotriva sibienilor, iar daca muresenii vor reusi sa foloseasca acest aspect in avantajul lor, au si ei o sansa... mica, dar o au.CS Rapid Bucuresti – CSU Atlassib Sibiu, Miercuri 17.12.2008, ora 12, arbitrii: Prisca, Bedir, Rosu – 2. Liniste, pace si relaxare maxima pentru jucatorii lui Schomers in aceasta etapa. O scurta plimbare la Bucuresti si pregatirea meciului cu Otopeni din penultima etapa nu strica niciodata. Sper ca macar in acest meci jucatorii romani mai putin folositi sa prinda ceva minute.Dinamo Bucuresti – GAZ METAN Medias, Vineri 19.12.2008, ora (inca nu s-a stabilit), arbitrii: Olaru, Fumu, Ionita – 1. Etapa se incheie cu meciul dintre echipele cu cea mai mare medie de varsta din actuala editie a campionatului. Dinamovistii se afla intr-o crestere de forma vizibila de la meci la meci. Acum doua etape au invins Pitestiul lui Kusmuk, pentru ca etapa trecuta sa piarda la doar 3 puncte (intr-un meci care ridica mari semne de intrebare prin prisma numarului de aruncari libere de care au beneficiat cele doua echipe) in fata Rovinariului lui Evans. O victorie in acest meci i-ar urca pe jucatorii lui Pogonaru cu inca un loc in clasament. Mai mult ca sigur, insa, mediesenii isi vor vinde scump pielea, acest meci fiind deschis, pana la proba contrarie, oricarui rezultat. Jucatorii lui Jojic merg in deplasarea de la Bucuresti dupa doua victorii consecutive, impotriva Sibiului si Rapidului, deci cu un moral foarte bun.
etapa a XIII a
Muresenii, la inaltime doar in tribune
CSU Atlassib Sibiu – BC Mures Targu Mures 102 – 84 (31-11;16-21;32-22;23-30)Si-a mai trecut o etapa din sezonul 2008-2009, de data asta fara niciun gram de emotie pentru sibieni. La ora inceperii meciului, sala Transilvania din Sibiu mai avea suficiente locuri libere, mai ales in sectoarele A si B, tribuna in care stau, de obicei, galagiosii suporteri sibieni, dar in care, pentru acest meci au venit si suporterii oaspetilor. Se anunta o atmosfera de zile mari in tribune, lucru care s-a si intamplat, cunoscuta fiind si prietenia dintre cele doua galerii. Eu am ales sa urmaresc acest meci din spatele vitrinelor barului si am putut sa urmaresc, cu foarte mare atentie atat prestatia de pe parchet a jucatorilor cat si cea din tribune, a suporterilor.Jocul a fost unul fara istoric, jucatorii sibieni monopolizandu-l de la un capat la altul, cea mai mare diferenta inregistrata pe tabela fiind de 34 de puncte in favoarea galben-albastrilor. Pe fondul jocului, pe alocuri, haotic al oaspetilor, sibienii au reusit o aparare foarte eficienta, la finalul meciului statistica indicand 17 interceptii si 8 capace. Din punct de vedere defensiv, cei mai buni jucatori sibieni au fost Johnson si Craciun, in timp ce in faza ofensiva s-au remarcat Matthews si acelasi Johnson. De mentionat ca pe parcursul acestui meci jucatorii sibieni au pierdut mingea de nu mai putin de 24 de ori, singurul jucator fara greseala la acest capitol fiind Cristian “Bata” Craciun (dupa cum il numesc, meci de meci, comentatorii TELESPORT). Cele doua formatii de start alese de catre cei doi tehnicieni au fost: Johnson, Brown, Matthews, Scott si Craciun pentru CSU Sibiu, respectiv Cooley, Pora, Jakab, McKenna, Wingate pentru BC Mures. Dupa ce au deschis scorul prin Jakab, jucatorii mureseni au cedat initiativa, astfel jucatorii sibieni reusind sa se desprinda, incet-incet, gratie prestatiilor foarte bune in faza de atac ale lui Johnson si Matthews. La sfarsitul primului sfert, sibienii au pus intre ei si oaspeti o linistitoare diferenta de 20 de puncte. Desi aveau un avantaj consistent, jucatorii sibieni nu s-au relaxat, astfel incat diferenta minima de pe tabela a scazut in acest sfert la doar 15 puncte, o data la mijlocul sfertului, iar apoi la finalul acestuia. Acest sfert a fost “piperat” de doua executii spectaculoase ale lui Michael Harrison, un alley-oop din pasa lui Calota, si un slam dunk din pasa lui Matthews, si de o serie de capace ale jucatorilor nostri, Kabengele, Brown si Craciun. Au fost insa multe mingi pierdute si multe faulturi facute de jucatorii nostri. Astfel, in acest sfert elevii lui Schomers au acumulat 10 greseli de echipa, iar Calota, pentru al doilea meci consecutiv, a intrat in pauza mare cu 4 greseli personale. Scorul la pauza: 47 -32.Dupa cum se stie, sfertul 3 ne-a adus intotdeauna mari emotii, atat in meciurile disputate acasa, cat si in deplasare. De data asta, nu a mai fost asa. Dupa ce muresenii au marcat primul cos al sfertului, prin Wingate, sibienii au marcat 7 puncte consecutive, pentru a duce din nou diferenta la 20 de puncte, dupa doar doua minute de joc efectiv din acest sfert. Pentru 5 minute scorul s-a situat in permanenta in jurul acestei diferente, iar Matthews si Johnson ( de doua ori) au dus, pentru prima data in acest meci, diferenta la 25, cand mai erau putin peste doua minute de joc. A urmat apoi o alternare a reusitelor de la un panou la altul, prin aruncari libere si reusite de la 2 puncte, CSU castigand acest sfert la o diferenta de 10 puncte, pentru o diferenta totala pe tabela de 25. Un sfert castigat categoric de jucatorii sibienii, care ne da sperante ca am scapat de prostul obicei de a pierde, uneori chiar meciuri, in aceasta perioada. Sfertul 4 este inceput in forta de jucatorii sibieni, care cresc diferenta, pentru prima data in acest meci, la peste 30 de puncte, dupa ce reusesc sa marcheze 6 puncte, fara a primi niciunul. In ciuda diferentei mai mult decat linistitoare, tehnicianul german al echipei sibiene nu trimite in teren toti jucatorii aflati pe banca, singurul jucator introdus pe parchet fiind Andrus, care a intrat cand mai erau 5 minute si 35 de secunde de joc, dupa ce Calota a acumulat a cincea greseala personala. In acest final de meci, singurul scop al jucatorilor sibieni parea sa fie marcarea a peste 100 de puncte pentru prima data in acest sezon pe teren propriu, galben-albastrii reusind acesta performanta doar in deplasarea de la Oradea, unde au marcat 101. “Rusul” intra timorat pe teren, comite repede 3 greseli personale si rateaza doua aruncari din afara semicercului aflat la 6,25 metri, insa el este cel care marcheaza ultimul cos, depasind astfel suta si stabilind scorul final: 102-84. M-a impresionat placut reactia bancii sibiene din momentul marcarii ultimului cos, toti jucatorii ridicandu-se in picioare si invartind deasupra capului prosoapele sau echipamentele din dotare. Nu mi-a placut ca acelasi Andrus, incercand o pasa pretentioasa “cu pamantul” pentru un alley – oop de efect al lui Kabengele, a fost certat foarte tare de directorul tehnic, Mircea Vulc, starnind si supararea lui Peter Schommers.In ciuda scorului final de pe tabela, in tribune atmosfera a fost una lipsita de tensiuni, suporterii celor doua echipe incurajand impreuna, ambele echipe si aplaudandu-se reciproc. Felicitari invingatorilor si suporterilor lor, cinste invinsilor si suporterilor acestora. Daca ar fi sa imi exprim o parere mai mult decat subiectiva, as spune ca echipa mureseana nu-si merita suporterii. Daca ar fi sa fiu sincer, as spune ca pana nu demult acelasi lucru l-am crezut si despre echipa noastra. Jucatorii sibieni s-au incapatanat, meci de meci, sa ma contrazica si au reusit sa imi arate ca m-am inselat. Ar fi cazul ca si jucatorii mureseni sa faca la fel si sa inceapa sa castige (mai ales in “Jungla” din Targu Mures) cat mai multe meciuri, mai putin cele jucate impotriva noastra, in retur si, daca va fi cazul, in play-off. In rest, HAI CSU si respect Mures!!!La final, dupa cum mi-e obiceiul, ma dau din nou mare cunoscator, mai mare decat pe analiza jocului, si dau note jucatorilor sibieni care au intrat pe parchet. Astfel, notele (si aprecierile), in ordinea numerelor de pe maieu sunt: Matthews – 7,5 (peste sapte, dar nu destul de mult pentru un opt. S-a descurcat bine in apropierea inelului si la aruncarile libere, dar a exagerat cu aruncarile de 3 puncte, cele 11 aruncari incercate insemnand 42% din totalul aruncarilor de la distanta ale CSU Sibiu. Un alt aspect care il tine departe de nota 8 este prestatia din aparare, unde nu a facut un joc slab, dar nici nu a stralucit), Johnson – 9 (din punctul meu de vedere MVP-ul meciului, el fiind votat si de suporteri pe forumul CSUFans si fiind declarat chiar MVP-ul etapei a XII a de catre site-ul http://www.numaibaschet.ro/. Jocul excelent facut atat in atac cat si in aparare se regaseste in cele 21 de puncte marcate, 10 recuperari - din care 6 ofensive, 7 pase decisive si 4 interceptii), Brown – 6 (putin pierdut in jocul de astazi, atat in ofensiva cat si in defensiva, singura sa reusita notabila fiind capacul din spate reusit la Cooley), Harrison – 8 (din nou un joc bun facut de jucatorul american. Acesta, desi a marcat doar “de sus” - de doua ori, si din aruncari libere, si-a facut simtita prezenta sub panouri, reusind 9 recuperari si doua capace. Foarte util echipei in minutele petrecute pe parchet), Popa Calota – 6,5 (conducatorul de joc sibian a reusit din nou sa fie eliminat cu cinci greseli. In cele 11 minute petrecute pe parchet, acesta a alternat momentele bune cu cele mai putin bune, spre rele. Daca ar fi reusit sa ramana mai mult timp in teren, cu siguranta ar fi primit o nota mai mare, intrucat mie mi-a lasat impresia ca incepuse sa isi intre in ritm), Scott – 8 (inca ma intreb cum naiba a reusit omul asta sa termine meciul fara niciun fault? Mie nu mi-a lasat impresia ca s-ar fi fofilat de faza aparare, ba mai mult, s-a si batut sub panouri, reusind 8 recuperari), Andrus – 6,5 (a intrat timorat in teren si, spre marea mea surprindere, a ratat de doua ori de-afara, liber fiind, pentru ca apoi sa marcheze cu om pe el. Daca ar juca mai multe minute, ar fi mult mai util echipei, pentru ca si-ar recapata increderea in el), Craciun – 8 (excelent in aparare. Cele 7 recuperari, 4 capace si 2 interceptii au aratat ca se poate conta pe el. Chiar daca in atac a reusit doar un cos din 5 aruncari incercate – 2 de 2 si 3 de 3, “Bata” a facut un meci bun), Brice Kabengele – 6,5 (nu a fost un meci foarte reusit pentru romano-francezul lui CSU).
bc mures,
Avancronica etapa a XII a
CSU Atlassib Sibiu – BC Mures Targu MuresCS Otopeni – CSU PloiestiSCM „U” Craiova – CSU Municipal Cuadriopol BrasovCSM Oradea – BC TargovisteElba Timisoara – U Mobitelco Cluj-NapocaBCMUS Arges Pitesti – staEnergia Rovinari – Dinamo BucurestiGAZ METAN Medias – CS Rapid BucurestiAcestea sunt meciurile programate in acest week-end in cadrul celei de-a douasprezecea etape a diviziei a la baschet, sezonul 2008-2009. Doua meciuri cu scantei, la Otopeni si Timisoara, ambele transmise de canalul TELESPORT si caderea Pitestiului din zona locurilor de play-off: acestea sunt principalele evenimente ale acestei etape. Inainte de a diseca disputele acestei etape, vreau sa imi cer scuze ca, intr-o saptamana plina de scandaluri in baschetul romanesc (vezi incidentele de la Medias si nemultumirile Brasovenilor vis-a-vis de arbitrajul din meciul cu Otopeni) nu am scris nimic pe acest blog. Sa nu credeti ca nu sunt un amator de scandaluri, pentru ca v-ati insela... dar pur si simplu munca m-a acaparat si nu mi-a oferit, pana azi, timpul necesar pentru a va informa, asa cum stiu si cum pot, despre ce s-a intamplat, se intampla sau se va intampla. Acestea fiind spuse, sa ne apucam de treaba.CSU Atlassib Sibiu – BC Mures Targu Mures, Sambata 13.12.2008, ora 17, arbitrii: Agadakos, Constantinescu, Epure (bine ati revenit la Sibiu, dl. Epure) - 1. Elevii lui Schomers sunt obligati sa castige acest meci pentru a mai spala din rusinea meciului de la Medias, nu atat ca rezultat, ci ca prestatie. De cealalta parte, jucatorii mureseni au reusit, in sfarsit, sa castige un meci, marti, in fata celor de la CSM Oradea, meci contand pentru etapa a XV a. De mentionat ca acestia nu au mai simtit gustul victoriei din etapa a VI a, cand au castigat impotriva lui Dinamo. Desi departe in clasament de BC Mures, meciul dintre cele mai puternic americanizate echipe din Divizia A este unul dificil pentru CSU Atlassib Sibiu, Cooley, Knitter sau McKenna putand oricand, cu ajutorul co-echipierilor, sa puna mari probleme jucatorilor sibieni. Daca galben-albastrii vor reusi sa se mobilizeze si sa reuseasca un joc in nota celor facute pana acum acasa, rezultatul poate fi doar unul, indiferent de prestatia oaspetilor. Este cunoscut apetitul jucatorilor mureseni pentru aruncari din afara semicercului aflat la 6, 25 metri, unul din elementele cheie pentru castigarea acestui meci fiind, pe langa apararea agresiva (care oricum ne reuseste), si blocarea acestora. O noutate in lotul muresean este Major Wingate, un jucator despre care eu, personal, nu stiu mai nimic si care, sper, ca nu va constitui o problema pentru elevii lui Schomers.Nu vreau sa renunt la obiceiul de a incerca sa anticipez cinciurile de start ale celor doua echipe, desi in ultima vreme m-am cam inselat, mai ales in ceea ce priveste echipa noastra. Astfel, consider ca CSU Sibiu va incepe cu Calota, Johnson, Matthews, Scot si Harrison, iar BC Mures cu Cooley, Jakab, McKenna, Knitter si Wingate. Jocul acestora si al celor care vor intra in teren de pe banca va fi completat de spectacolul din tribune, care se anunta unul de zile mari. In jur de 50 de suporteri mureseni si-au anuntat prezenta in Sala Transilvania in vederea acestui meci. Pentru suporterii sibieni, numarul mare al suporterilor adversi este intotdeauna un bun motiv de mobilizare. Nu va ganditi la prostii... mai mult ca sigur nu vor exista incidente intre cele doua galerii, intrucat ele au fost intotdeauna in relatii foarte bune, cantand de multe ori impreuna, indiferent ca se aflau in polivalenta sibiana sau in sala din Targu Mures. Asadar, spectacol si pe parchet si in tribune, o modalitate perfecta de a-ti petrece dupa-amiaza zilei de sambata. CS Otopeni – CSU Ploiesti, Duminica 14.12.2008, ora 17 - in direct la TELESPORT, arbitrii: Banica, Prisca, Puf - 2. Jucatorii din orasul aeroport intra in acest meci de 5 stele fara a fi suferit vreo infrangere pe teren propriu in acest sezon, cele doua infrangeri suferite venind in urma unor meciuri in deplasare, la Pitesti si Cluj. De cealalta parte, campionii de la Ploiesti vin la Otopeni cu aceeasi linie de clasament (7-2) pierzand si ei in fata Pitestiului si a Sibiului, tot in deplasare - un mic avantaj, deci, pentru jucatorii lui Perisic. Acesta ar fi, in opinia mea, si singurul atu al gazdelor care,si datorita absentei lui Obradovic, nu par a putea sa transeze acesasta disputa in favoarea lor. Fundasii oaspetilor si antrenorul sunt punctele slabe ale acestora, insa sunt compensate din plin de front-court. Bineinteles ca s-a dovedit ca si front-court-ul poate fi depasit usor, prin meciul de la Sibiu, insa, inca o data spun, Otopeniul nu va putea sa o faca. Sau daca va putea, din punct de vedere baschetbalistic, nu i se va permite, din punct de vedere al fluierasilor. Ma astept la un meci strans, cu decizii contestate, cele mai multe in favoarea campionilor. SCM „U” Craiova – CSU Municipal Cuadriopol Brasov, Sambata 13.12.2008, ora 18:30, arbitrii: Olaru, Bedir, Bertalan - 2. Dupa doua meciuri dificile, cu Sibiul si Otopeniul, si inaintea unui joc din Liga Balcanica, jucatorii de sub Tampa se relaxeaza putin in Oltenia. Jocul nu este chiar cel mai usor posibil pentru jucatorii brasoveni, dar nici unul care sa le puna probleme. CSM Oradea – BC Targoviste, Sambata 13.12.2008, ora 17, arbitrii: Fumu, Dima, Potra - 2. Desi Oradenii au avut prestatii bune in fata tuturor echipelor cu care au jucat, indiferent de numele acestora, nu cred ca vor reusi sa se impuna nici in fata jucatorilor d-lui Costescu. Elba Timisoara – U Mobitelco Cluj-Napoca, Sambata ora 17 - in direct la TELESPORT, arbitrii: Serban, Sandulache, Rosu - 2. Desi nu sunt prea sigur pe acest pronostic, l-am pus asa pentru ca, din punct de vedere al clasamentului, ne-ar avantaja sa ajunga si timisorenii la 3 infrangeri in acest tur. Un argument in favoarea pronosticului ar fi forma tot mai slaba aratata de gazde, atat in meciurile din campionat cat si in cele din Liga Central Europeana de Baschet (CEBL), dar si meciurile usoare avute de clujeni in ultimele doua etape, meciuri ce le-au permis sa isi dezvolte relatiile de joc si sa exerseze sarcinile tactice trasate de Baldwin. Despartirea de Kinsella nu influenteaza cu nimic jocul oaspetilor, acesta fiind accidentat si ne fiind implicat direct in ultimele meciuri ale echipei sale, meciuri care arata o crestere de forma pentru jucatorii clujeni. Poate Petricevic are un iepuras un joben, o surpriza pentru Tab, lucru care m-ar bucura peste masura, pentru ca nu ar face decat sa creasca intensitatea unui meci care, oricum, se anunta unul foarte strans. Energia Rovinari – Dinamo Bucuresti, Sambata 13.12.2008, ora 18, arbitrii: Grigoras, Bukuresti, Anica - 1. Desi fac jocuri din ce in ce mai bune, alb-rosii sunt clar outsideri in aceasta disputa. Energia Rovinari va face tot posibilul sa ramana in continuare pe primul loc al clasamentului, ceea ce ingreuneaza si mai mult sarcina jucatorilor lui Pogonaru. Sper la o victorie a dinamovistilor, care ar ajuta Sibiul in clasament, dar imi vine greu sa cred ca va fi posibila. GAZ METAN Medias – CS Rapid Bucuresti, Sambata 13.12.2008, ora 18, arbitrii: Campeanu, Stoica, Negrea - 1. Meci de vacanta pentru jucatorii medieseni si ptr oamenii de DEZordine de acolo (din fericire, nu exista suporteri rapidisti care sa insosteasca echipa in deplasari).
etapa a XII a
Mediasul bate... si la baschet si la suporteri
GAZ METAN Medias – CSU Atlassib Sibiu 86 – 84 (17-19;18-26;25-21;26-18)O zi intreaga m-am gandit ce sa scriu dupa meciul de vineri. Despre arbitraj, desi poate ar fi cazul, nu vreau sa scriu foarte mult. Doar atat am de spus: dupa ce arbitrii nu au fluierat abatare de teren la Calota in primul sfert, aratand ca si-au insusit bine si ultimele modificari la regulamentul de baschet, am crezut ca vom avea parte de un arbitraj cum nu a mai vazut baschetul romanesc. M-am inselat, intrucat arbitraje atat de slabe s-au vazut de nenumarate ori. Nu pun infrangerea Sibiului pe seama arbitrilor, desi au avut decizii mai mult decat bizare care, raportate la diferenta finala de doua puncte de pe tabela, ar fi putut propulsa gazdele in postura de invingatoare ale acestui meci.Mai grave decat deciziile arbitrilor mi s-au parut alte trei aspecte: delasarea jucatorilor sibieni in ultimele doua sferturi, incapatanarea lui Schomers de a-l tine in teren pe Matthews, echipa parand ciumata cu el si, nu in ultimul rand, excesul de zel al maimutelor cu muschi imbracate in uniforme de paza si protectie. Insiruirea celor trei lucruri care m-au deranjat a fost facuta in ordine cronologica si, tot in aceeasi ordine voi vorbi si mai pe larg despre ele.Daca sfertul 3 ne merge cat de cat, haideti sa facem praf sfertul 4Acesta pare sa fi fost motto-ul dupa care au jucat jucatorii antrenati de Peter Schomers ultimele doua sferturi ale meciului de la Medias. Ratari incredibile in faza de atac pozitional (dar si reusite extraordinare pe fast-break) si o aparare zona mai mult decat aproximativa – acestea au fost, foarte pe scurt “reusitele” lui CSU Atlassib Sibiu in a doua jumatate a meciului de vineri. Singurul lucru care a functionat a fost, ca de obicei, apararea agresiva pe tot terenul, acesta fiind si motivul celor mai multe reusite ale noastre in acest interval. De partea urata a gardului sta apararea zona practicata de baietii nostri, o aparare care i-a permis lui Marjanovic sa ne loveasca de la 6,25 de nu mai putin de 6 ori, in conditiile in care, mai ales din cauza varstei, nu mai poate face altceva in acest sport numit baschet. Toti suporterii au stiut asta, mai mult ca sigur a stiut-o si tehnicianul Sibiului care nu a facut nimic pentru a-l opri. Sau a incercat si nu i-a reusit, desi nu s-a prea vazut asa ceva. Mai mult, acelasi jucator sarb a stat in teren cu patru greseli personale mai mult de un sfert si jumatate, in conditiile in care Calota a iesit cu 5 la inceputul sfertului 3, dupa ce i-a facut cadou adversarului un four points play. De ce nu am incercat sa-i fortam iesirea, vazand ca el este cel care ne scutura plasa cel mai des? De ce nu am pus pe cineva sa joace unu la unu cu el pana cand facea un amarat de fault? Calota ar fi fost, poate, cel mai in masura sa faca asta, dar daca el nu mai era in teren ii mai aveam totusi pe Johnson si pe Brown, doi jucatori care bat mingea cel putin la fel de bine. In loc sa-l fortam sa faulteze noi l-am invitat sa arunce in continuare de afara, lasandu-l suficient de liber cat sa nu rateze. Inafara de Harrison, care a jucat excelent tot meciul (cel putin in faza de atac, pentru ca la capitolul aparare a cam scartait), niciun alt jucator nu a aratat ca ar face parte din echipa care a reusit o victorie mare impotriva Ploiestiului, nici chiar in primele doua sferturi, pe care ni le-am adjudecat.Coach, what do you think about Bryant? Uhmm... great player... Sibiu has never seen such a player...Si inca o data s-a dovedit ca asa petarda nu s-a mai vazut la Sibiu. Inafara de un capac reusit in sfertul 2, care ne-a dat ocazia sa finalizam de sus prin Kabengele, si o interceptie la mijlocul terenului in sfertul 4, dupa ce Brown si Johnson au scos din joc 3 jucatori prin pressingul lor, nu a reusit decat sa incurce jocul sibienilor. Cand Matthews a stat pe banca, jocul echipei noastre a fost mult mai cursiv. Nu mai era nimeni in teren sa tina mingea aiurea si sa o bibileasca, nimeni care sa forteze inutil... “nimeni pe strada, sa vada ce simt acum...” D-le Peter Schomers, inteleg ca este unul dintre preferatii d-voastra si ca aveti mare incredere in el si respect asta. Nu inteleg de ce este asa, dar, totusi, va respect decizia si preferintele. Nu imi permit sa va dau sfaturi, nici d-voastra si nici lui Bryant, dar daca as fi eu in locul d-voastra (situatiile ipotetice nu se considera sfaturi, nu-i asa?) l-as pune pe asta micu sa arunce de la libere cel putin o ora la fiecare antrenament, dupa care, pentru restul antrenamentului l-as pune sa arunce de la semi-distanta si i-as arata cat de usor este sa dea dracului drumu' la mingea aia nenorocita. Inteleg ca este un jucator de moral si ca este tinut in teren chiar si daca joaca mai prost, pentru a-si reveni. Mi se pare corecta aceasta atitudine. Dar daca da chifle peste chifle, rateu dupa rateu, ar trebui inlocuit. Avem niste jucatori si pe banca de rezerve, jucatori care in multe situatii s-ar descurca mai bine decat Bryant. Nu sunt la fel de atletici, nu sunt la fel de spectaculosi, dar macar stiu ce inseamna cuvantul “aparare” (ca sa nu sariti pe mine sa imi spuneti ca Matthews nu stie ce inseamna “aparare”, ci doar “defence”, sunt convins ca cei de pe banca cunosc termenul in ambele limbi de circulatie de la CSU Atlassib Sibiu). Cam atat si despre Bryant Matthews si relatia sa speciala cu Peter Schomers, ca deja mi-am adus aminte cum a ratat cele doua libere de la finalul meciului si incep sa ma enervez.Avem muschi, avem bastoane, dam cu ele-n domni si doamneAti ghicit, nu-i asa? Incepe sectiunea dedicata animalelor de companie ale clubului Gaz Metan Medias, acei pitbulli (sper sa nu se supere rasa canina pe mine pentru comparatie) pt care cutia craniana a inceput sa devina prea mica, nu din cauza ca ar avea ceva creier in ea ci din cauza ca au gasit ei o modalitate inovatoare de a pune muschi si acolo. In desfasurarea actiunii de vineri, cativa suporteri sibieni, daca nu toti, au inceput sa conteste deciziile arbitrilor. Mare greseala. Voi nu stiti ca intr-o sala straina trebuie sa va bucurati la reusitele adversarilor si sa huiduiti echipa pe care o sustineti cand se afla in atac? In fine... mergem mai departe. O sa-mi permit sa dau si cateva nume ale celor care au fost abuzati de aceste maimute, in speranta ca nu o sa-i deranjeze. Astfel, primul om evacuat (de fapt tarat afara) din sala a fost Marius. In imaginile de pe Telesport nu se vede momentul “extragerii” lui. Acesta, iritat la culme de o decizie a brigazii de arbitrii, a inceput sa vocifereze, foarte probabil adresandu-le si injurii fluierasilor. Imediat a fost luat in primire de oamenii de dezordine, fara sa apuce sa le explice nimic. Suporterii sibieni aflati in ultimele randuri s-au intors sa ceara lamuriri despre motivul evacuarii lui. Din nou, mare greseala. Voi nu stiti ca organul cu bulanul are intotdeauna dreptate? Cum va permiteti sa le cereti explicatii? Asa s-a ajuns la un al doilea suporter evacuat, Cipi, care a fost tras afara din sala de fular de cel care, probabil a aflat ca a fost nominalizat la “Bou' cu muschi al anului” si s-a gandit ca ar face o impresie buna in fata juriului. Acest episod se poate vedea si pe TELESPORT.Nu trec decat cateva secunde si in sectorul rezervat sibienilor se petrec cele mai grave evenimente de pana acum. Luat in vizor a fost Ciuca, tobosarul galeriei sibiene, care a facut aceeasi greseala ca si restul suporterilor sibieni: a contestat arbitrajul. In drum spre acest real pericol pentru desfasurarea in conditii de siguranta a jocului, un alt exemplar deosebit de bou cu muschi (l-am nominalizat aici pe maimutoiul cu fes negru, imbracat in uniforma – ca sa fie si mai clar cel care il tine din spate pe Ciuca) a dat peste un pericol si mai mare, o femeie insarcinata. Gandindu-se ca are in fata doi adversari care l-ar putea pune la pamant intr-o secunda, acesta i-a aplicat cateva lovituri in stomac femeii (care este sotia liderului galeriei sibiene) dupa care s-a dus sa il imobilizeze pe Ciuca, un pachet de muschi de maxim 60 kilograme. Intrucat era prea mult pentru un singur bou, au mai venit inca doi, printre care si nominalizatul de mai sus, cu bastonul pregatit de atac. Se poate vedea foarte clar pe imagini ca, desi Ciuca nu a opus niciun fel de rezistenta, la un moment dat incepe sa planga de durere, foarte probabil din cauza ca i-au sucit mainile pe la spate destul de tare. In drum spre iesirea din sala, maimutele de dezordine au mai si permis mediesenilor sa-l scuipe si sa-l loveasca pe tobosarul sibian si gandindu-se ca poate nu e destul i-au aplicat electrosocuri si o scurta lovitura de baston (daca tot avea bastonul pregatit, de ce sa nu-l foloseasca?).Pe scurt, asta a fost. Povestea insa continua, intrucat nici IFG nici Ciuca nu vor lasa lucrurile asa... si bine fac. Nu este normal sa se intample asa ceva, la nicio manifestare sportiva sau de orice alt fel. Suporterii sibieni au fost agresati pentru ca au avut ceva de obiectat (prin injuraturi sau doar prin vociferari vehemente). Cand o sala intreaga injura, de ce nu se iau masuri, bai maimutoilor? In imitatia aia de sala nu ar fi trebuit sa ramana mai mult de 30 de oameni, la cat s-a injurat. Mai grave decat injuraturile adresate jucatorilor si suporterilor sibieni mi se par apelativele de genul “cioara”, cu toate derivatele lui, pe care le-au auzit jucatorii americani ai Sibiului. Credeam ca traim intr-o tara cat de cat obisnuita cu afro-americanii, macar din punct de vedere baschetbalistic. Sau m-am inselat, sau Mediasul nu face parte din aceasta tara. Inca nu m-am decis.Inainte de a incheia, vreau sa le multumesc celor care s-au interesat de starea celor agresati, incepand cu Mircea Vulc si Cristi Craciun, care imediat dupa meci au iesit afara din sala pentru a vorbi cu cei in cauza si care s-au pus la dispozitia acestora cu sfaturi si cu orice e nevoie, si continuand cu jucatorii care imediat dupa fluierul de final s-au dus la galerie sa intrebe ce s-a intamplat si cu toti cei care si-au exprimat parerile si si-au aratat sustinerea prin intermediul forumului suporterilor sibieni.
Avancronica etapa a XI a
GAZ METAN Medias – CSU Atlassib SibiuCS Rapid Bucuresti – Energia RovinariDinamo Bucuresti – BCMUS Arges PitestiELBA Timisoara – staU Mobitelco Cluj-Napoca – CSM OradeaBC Targoviste – SCM “U” CraiovaCSU Municipal Cuadriopol Brasov – CS OtopeniCSU Ploiesti – BC Mures Targu MuresTurul sezonului 2008-2009 al Diviziei A la baschet masculin are programata in acest week-end etapa a XI a, prima din luna decembrie, care programeaza 3 intalniri interesante la Medias, Targoviste si Brasov.GAZ METAN Medias – CSU Atlassib Sibiu, Vineri 05.12.2008, ora 19 – in direct la TELESPORT, arbitrii: Udrica, Bukuresti, Rosu – 2. Dupa victoria extraordinara in fata campionilor de la Ploiesti, CSU Sibiu trebuie sa se mobilizeze pentru scurta deplasara la co-judetenii de la Gaz Metan. Desi diferenta in clasament dintre cele doua echipe este una consistenta, meciul este departe de a fi unul usor pentru galben-albastrii. Este cunoscuta abilitatea mediesenilor de a arunca, cu succes, de dupa semicercul aflat la 6,25 metri, ceea ce ar putea constitui o problema in desfasurarea jocului. Cu toate astea, CSU porneste ca favorita, pozitie pe care speram sa o confirme. La echipa gazda este dificil de anticipat un 5 de start, intrucat Mladen Jojic pare inca sa experimenteze acest aspect, singurele nume sigure intre cei care vor incepe meciul pe parchet fiind: Radmanovac, Marjanovic si Bubanja. La acest meci cred ca ceilalti doi jucatori vor fi Dehelean si Dumitrescu, ambii excelenti aruncatori de 3 puncte. In ceea ce priveste primul 5 al sibienilor, in opinia mea, acesta va fi format din: Johnson, Brown, Matthews, Scott si Craciun, cu mentiunea ca Johnson ar putea fi inlocuit in aceasta formula de Popa-Calota. Din nou vom avea parte de un meci in care viteza si agresivitatea in aparare sunt singurele noastre atu-uri insa, de data aceasta, diferentele de talie din front-court nu mai sunt atat de mari ca in ultimele doua meciuri disputate de sibieni. Chiar daca are o linie de clasament de 5-5, la Medias se pare ca Jojic incepe in sfarsit sa isi faca simtita prezenta din punct de vedere tactic. Are, deja de 4 etape, la dispozitie intreg lotul si asta se vede in jocul mediesenilor. In plus, tehnicianul Gazului foloseste o rotatie mai mare decat omologul sau Peter Schomers, cu un raport de 10-8. CS Rapid Bucuresti – Energia Rovinari, Vineri 05.12.2008, ora 13, arbitrii: Constantinescu, Bedir, Potra – 2. Dupa o serie de patru jocuri dificile (Timisoara, Pitesti, Sibiu si Medias) din care a castigat trei, Energia se deplaseaza la Bucuresti pentru un bine-meritat meci de relaxare la finalul caruia oaspetii vor trece pe prima pozitie a clasamentului, detronandu-i astfel pe elevii lui Petricevic care stau in aceasta etapa.Dinamo Bucuresti – BCMUS Arges Pitesti, Sambata 06.12.2008, ora 17, arbitrii: Banica, Dima, Puf – 2. Miercuri alb-rosii au sustinut un meci in devans, contant pentru etapa a XIV a, in compania juniorilor de la Rapid, pe care i-a invins. Meciul impotriva pitestenilor are destul de putine sanse sa se termine la fel de bine pentru dinamovisti, ei intalnind echipa care ocupa pozitia a treia in clasament. Desi, la fel ca in meciul din etapa a X a, jucat in deplasare la Timisoara, jucatorii celei mai titrate echipe din baschetul romanesc nu isi vor vinde usor pielea, imi vine greu sa cred ca vor reusi sa invinga echipa condusa de Kusmuk, desi mi-as dori asta foarte-foarte mult.U Mobitelco Cluj-Napoca – CSM Oradea, Sambata 06.12.2008, ora 19, arbitrii: Ciulin, Stoica, Harhas – 1. Jucatorii lui Tab Baldwin isi continua programul de vacanta, desi la Craiova au transpirat serios pentru obtinerea victoriei, prin jocul impotriva juniorilor Oradiei. Acest meci este un bun prilej pentru clujeni sa pregateasca jocul impotriva timisorenilor din etapa viitoare dar si pentru fratii Szijarto de a-si face cadouri unul altuia de Mos Nicolae.BC Targoviste – SCM “U” Craiova, Sambata 06.12.2008, ora 18, arbitrii: Grigoras, Sandulache, Negrea – 1. Un meci din subsolul clasamentului care se anunta unul foarte echilibrat si interesant. Mai mult ca sigur vor fi multe schimbari de lider pe parcursul partidei, insa parerea mea este ca la final se vor impune gazdele.CSU Municipal Cuadriopol Brasov – CS Otopeni, Duminica 07.12.2008, ora 17 – in direct la TELESPORT, arbitrii: Roceanu, Faur, Istvan – 1. Etapa se incheie cu un meci de o importanta deosebita pentru partea de sus a clasamentului. Aflate pe locuri vecine in clasament, cu parcursuri foarte bune pana acum, acest meci poate fi considerat, fara doar si poate, derby-ul etapei. Cu Bojan Obradovic accidentat si avand in fata cei mai intali pivoti din Divizia A, misiunea de sub Tampa a jucatorilor din orasul aeroport pare una imposibila. Oamenii “mici” ai oaspetilor: Blidaru si Medved le-ar putea punea probleme gazdelor prin viteza de care dispun si prin aruncarile din afara semicercului de 6,25 metri, capitol la care si Popovic sta foarte bine. Insa si Brasovul are jucatori de acest fel, Broadus, Dawson, Hartman, Hadjibulic si, nu in ultimlu rand Mandache, primii trei fiind odihniti de tehnicianul Dan Calancea in meciul de cupa disputat marti impotriva celor de la CSM Oradea, fiind, asadar, foarte “proaspeti” in vederea acestei intalniri. In cei 3 mititei mai sus mentionati si in uriasul Dragusin, menajat si el in cupa, sta reteta succesului in aceasta disputa.CSU Ploiesti – BC Mures Targu Mures, Sambata 06.12.2008, ora 19, arbitrii: Olaru, Prisca, Epure – 1. In oricare alt sezon, acest meci ar fi fost unul interesant. In decembrie 2008 insa, acest meci nu este mai mult decat un motiv pentru campioni sa isi ruleze tot lotul, muresenii neavand nicio sansa sa castige aceasta disputa.
O frantura de spectacol
Am scris ieri despre nebunia creata in sala Transilvania de suporterii sibieni. Astazi, pe Youtube a aparut o mica parte (dar poate cea mai impresionanta) din aceasta: momentul intonarii imnului, pe intuneric, de catre suporterii CSU Sibiu.Dupa ce am scris randurile de mai sus, pe mess am mai primit un link, de pe acelasi site, tot cu galeria sibiana, de data asta pe lumina.
Cine sare? E Sibiul!!!
CSU Atlassib Sibiu – CSU Ploiesti 83-72 (16-12;22-16;12-21;33-23)In sfarsit mi-am revenit si eu dupa sarbatorirea acestei victorii extraordinare pentru echipa noastra. Se pare ca la Sibiu, in sfarsit, indiferent de oponent, nu bate nimeni. Ar fi si greu sa reuseasca cineva, avand in vedere ca publicul este din ce in ce mai aproape de echipa si o sustine, parca, mai mult ca niciodata. Ce s-a intamplat sambata in sala Transilvania, din punct de vedere al spectatorilor, este exact ce se asteapta toata lumea de la noi, inclusiv noi: SPECTACOL TOTAL! Nu stiu ce s-a intamplat cu luminile si cu sunetul, insa ii multumesc lui Doamne-Doamne ca a iesit asa. Toata lumea si-a ridicat telefoanele in aer si a inceput sa cante, parca mai puternic si cu mai multa patima decat a facut-o vreodata. In jurul meu oamenii isi aratau unii altora ca li se face pielea gainii de la asa o atmosfera. Cand si statia de sunet a dat rateuri si publicul sibian a inceput sa cante imnul, eu unul am fost convins ca nu avem cum sa pierdem, nici chiar in fata Ploiestiului. Cand 2000 de oameni te sustin asa cum am facut-o noi sambata, cand antrenorul te aseaza atat de bine in teren si tu te mobilizezi asa cum au facut-o baietii nostri la acest meci, nu are cum sa te bata nimeni.M-am tot gandit daca are vreun rost sa scriu ceva de jocul propriu-zis si am ajuns la concluzia ca nu. Cei care au fost acolo au vazut ce s-a intamplat, cei care au urmarit meciul la TV, la fel, iar cei care nici n-au fost la sala nici nu s-au uitat pe Telesport, dar au vrut sa afle ce s-a intamplat, stiu deja. Astazi vom vorbi de daruire, de ambitie, de “spirit”, pentru ca ce au facut baietii nostri in acest joc se datoreaza, in cea mai mare masura, acestor atribute pe care, din pacate, nu foarte multi jucatori le au dar, din fericire, se regasesc din plin la cei pe care noi ii sustinem meci de meci. “Bata” a fost primul care a aratat asta, marcand din afara semicercului aflat la 6,25 m pentru ca apoi sa il bage in pamant de doua ori, in doar cateva minute pe uriasul Griffith. Apoi, au iesit la rampa si ceilalti, in urmatoarea ordine: Brice – fara teama in fata campionilor, atat in atac – unde a reusit un joc exceptional, cat si in aparare, “Kevin”, care a aratat, inca o data, ca prestatiile lui bune nu sunt o intamplare ci o constanta, Harrison, care s-a impus in caciula noastra, nepermitandu-le uriasilor ploiesteni sa culeaga mingi dupa ce au ratat, Johnson, ca de obicei foarte agresiv si exact in aparare, dar si cu o viziune buna in atac, Earl Brown, care a marcat putin, dar a facut-o atunci cand era mai mare nevoie, Scott – o data cu revenirea in teren din sfertul trei le-a aratat oaspetilor cine e seful pe parchetul salii Transilvania, Bryant Matthews care, prin prestatia sa din ultimul sfert, a contribuit decisiv la obtinerea victoriei, desi pana atunci nu stralucise si ultimul, dar sub nicio forma cel din urma, Peter Schommers, sarbatoritul zilei, a reusit sa gaseasca in fiecare moment al meciului cea mai buna formula, cel mai potrivit cinci pentru a contracara orice incercare a campionilor de a ne sufla victoria. Trebuie mentionat insa ca, dupa cum ne-am obisnuit, sfertul al treilea nu ne-a scutit de emotii, dar, avand in vedere ca a fost singurul adjudecat de catre oaspeti, parca nici nu mai conteaza. Au existat voci care au contestat aceasta victorie, punand-o pe seama arbitrajului. Acestor oameni nu pot decat sa le spun sa ia o gura de aer, sa-si revina. Intr-adevar, arbitrajul nu a fost unul demn de acest meci. S-a gresit mult, dar nu au fost greseli care sa fi favorizat Sibiul. Eu unul de mult nu am mai vazut aruncari libere anulate, iar sambata, la Sibiu, asta s-a intamplat contrar regulamentului de baschet. Ca nu ar fi trebuit sa arunce Brice acele libere, e corect, dar ii anulezi unui jucator dreptul de a arunca cel tarziu inainte de a o face a doua oara, nu dupa. In fine... in arbitrajul romanesc orice este posibil, chiar si sa doarma Iacobescu pe masa oficialilor (oricum mult nu mai avea la cat a stat intins pe-acolo).Sincer, desi mi-am revenit din betie (la propriu), inca sunt beat de fericirea acestei victorii. Nu sunt in stare, sub nicio forma, sa imi gasesc cuvintele potrivite pentru a descrie ce s-a intamplat sambata la Sibiu. Echipa... rectific... ECHIPA a fost cuvantul cheie. Si in aceasta a X a etapa, la Sibiu echipa a fost formata din 2013 oameni (+/- cativa, ca nu am stat sa numar daca au fost exact 2000 de spectatori in sala). Cum ar fi putut Ploiestiul, cu cei 17 oameni ai sai (printre care se numara si scandalagiul sef Iacobescu), sa iasa invingator? Spartani nu sunt, iar Sala Transilvania, desi imbracata in termopane, nu este Termopile.De data asta, la incheiere, nu voi da note. Nu pot sa fac o diferentiere intre cei care au intrat pe parchet imbracati in galben. Toata lumea 10, toata lumea FB!
Avancronica etapa a X a
CSU Atlassib Sibiu – CSU PloiestiBC Mures Targu Mures – CSU Municipal Cuadriopol BrasovCS Otopeni – BC TargovisteSCM “U” Craiova – U Mobitelco Cluj-NapocaCSM Oradea – staELBA Timisoara – Dinamo BucurestiBCMUS Arges Pitesti – CS Rapid BucurestiEnergia Rovinari – GAZ METAN MediasAceasta a 10-a etapa are ca meci “vedeta” disputa de sambata de la Sibiu dintre CSU Atlassib si CSU Ploiesti, care va fi si televizata, la fel ca meciul de luni dintre Mures si Brasov.CSU Atlassib Sibiu – CSU Ploiesti, Sambata 29.11.2008, ora 17 – in direct la TELESPORT, arbitrii: Grigoras, Bukuresti, Ionita – 1. Sibienii spera sa ramana neinvinsa pe teren propriu in aceasta editie de campionat, iar pentru a reusi asta, dupa meciul cu CSU Brasov, trebuie sa se impuna si in fata campionilor en-titre. Si in acest meci, ca de altfel in tot sezonul, cea mai mare problema a echipei sibiene ar putea fi lipsa oamenilor mari in frontcourt. Daca pana acum ne-am descurcat mai mult decat acceptabil cu Scott, Craciun si Harrison, cu Rovinari reusind sa recuperam mai mult iar in fata Brasovului totalizand un numar decent de recuperari, nu stiu daca in acest meci vom mai reusi aceleasi performante. Sa nu uitam ca Ploiesti are in frontcourt jucatori foarte valorosi: Griffith, Curtis, Burlacu si Carutasu, si mai experimentati decat cei pe care i-am intalnit pana acum jucand pe aceste pozitii. Cu toate astea, jocul nu este pierdut. Putem provoca a doua infrangere a sezonului si pentru campioni, ei fiind singura echipa cu doar o infrangere, printr-o mare precizie la aruncari (atat din actiune cat si libere). Cinciurile probabile pentru acest meci sunt, dupa parerea mea: Calota, Brown, Matthews, Scott si Craciun pentru Sibiu, respectiv Wheeler, Cepulis, Hargrove, Burlacu si Griffith pentru Ploiesti. Oaspetii nostri ar putea incerca sa profite de faptul ca noi am disputat un meci miercuri si, evident, suntem ceva mai obositi, ei oricum folosind o rotatie mai lunga in care, de obicei, doar tinerii Dodoc si Dogaru stau pe banca tot meciul, eventual si Iacobescu (daca Osmokrovic nu va fi complet refacut pentru acest meci si nu va fi trecut pe foaia de joc). Cu toate astea, meciul din aceasta etapa este unul care ar putea fi castigat de catre antrenori, capitol la care, cu tot respectul pentru suporterii ploiesteni, Sibiul sta mult mai bine. Daca Schomers va gasi modalitatea de a fenta turnurile de control ale oaspetilor, fie prin evitarea lor pe parcursul schemelor de atac, fie prin fortarea acestora la comiterea de faulturi, meciul va deveni unul mult mai usor pentru baietii nostri. Foarte important in acest meci va fi aportul lui Matthews. Dupa o prestatie dezamagitoare in meciul de miercuri, acesta trebuie sa-si revina si sa isi dea seama ca este nevoie sa faca un meci in nota celui de la Pitesti. Din tot lotul pe care il avem la dispozitie el imi pare cel mai in masura sa forteze, prin patrundarile sale (uneori ciudate ce-i drept), oamenii mari ai Ploiestiului sa comita faulturile de care avem atata nevoie. Nu cred ca se pune problema mobilizarii jucatorilor. Mai mult ca sigur “coach” s-a ocupat deja asta. Sper doar ca arbitrii sa isi faca meseria si-atat, fara a influenta in vreun fel rezultatul partidei, pentru ca la un meci cu asemenea incarcatura, sigur nervii o vor lua razna, atat ai sibienilor cat si ai ploiestenilor.BC Mures Targu Mures – CSU Municipal Cuadriopol Brasov, Luni 01.12.2008, ora 19 – in direct la TELESPORT, arbitrii: Banica, Stoica, Puf – 2. Desi am crezut ca noul antrenor al muresenilor va debuta pe banca acestora in etapa trecuta, acesta o face doar in acest meci de incheiere a acestei etape. Singura necunoscuta in tabara mureseana este prezenta pe parchet a conducatorului Jujuan Cooley, a carui absenta se resimte puternic in jocul echipei. Oricum, nu cred ca Brasovul va pierde acest meci. Nu are voie sa piarda daca vrea sa ramana in plutonul fruntas al diviziei A. Ce se va intampla, vom vedea luni, insa eu merg pe mana jucatorilor de sub Tampa.CS Otopeni – BC Targoviste, Sambata 29.11.2008, ora 18, arbitrii: Udrica, Prisca, Bertalan – 1. Deplasare dificila pentru echipa lui Tudor Costescu, acestia avand de infruntat o echipa care, dupa infrangerea la limita de la Cluj, va face tot posibilul sa castige acest meci de pe teren propriu. Si are si sanse foarte mari sa o faca. Chiar daca problemele de santatate ale celui mai bun om al lor, Obradovici, sunt departe de a fi rezolvate, Otopeniul are jucatori care sa faca fata cu brio acestui meci.SCM “U” Craiova – U Mobitelco Cluj-Napoca, Sambata 29.11.2008, ora 18, arbitrii: Olaru, Sandulache, Epure – 2. Acum ca s-au mai linistit spiritele in orasul universitar, jucatorii lui Baldwin se vad in fata unui joc destul de usor, care pare sa aiba ca singur scop cresterea moralului. Echipa gazda nu este un adversal tocmai comod, ei reusind sa puna probleme mai multor echipe puternice din divizia A, insa nu au nicio sansa in fata vice-campionilor.ELBA Timisoara – Dinamo Bucuresti, Vineri 28.11.2008, ora 17, arbitrii: Ciulin, Bedir, Potra – 1. Meciul care deschide etapa este a doua intalnire dintre cele doua echipa in interval de 7 zile. Dupa ce vinerea trecuta a trecut in meciul contand pentru mansa retur a primului tur din cupa Romaniei de Dinamo, la Bucuresti. Timisorenii au un ascendent moral in fata acestora. Ocupand primul loc in Divizia A si fiind neinvinsi in cupele europene, gazdele nu au cum sa piarda aceasta disputa, mai ales avand in vedere si ca pentru Dinamo, actualul sezon este, poate, cel mai slab din istoria clubului.BCMUS Arges Pitesti – CS Rapid Bucuresti, Sambata 29.11.2008, ora 12:30, arbitrii: Martinescu Nitu, Campeanu, Harhas – 1. Dupa ce au pierdut etapa trecuta in deplasarea de la Medias, pitestenii au parte in aceasta a X a etapa de un meci de relaxare in compania juniorilor de la Rapid. Fara alta comentarii, intrucat ar fi inutile.Energia Rovinari – GAZ METAN Medias, Sambata 29.11.2008, ora 18, arbitrii: Ciulin, Fumu, Anica – 1. Joc greu pentru medieseni la Targu Jiu, in care gazdele pornesc ca favorite. Un meci ca cel reusit in ultima etapa in fata pitestenilor le-ar putea apropia victoria co-judetenilor nostri, insa nu cred ca gazdele acestei dispute le vor permite sa-l practice. Va fi un meci strans, pe care mi-as fi dorit sa il pot urmari.
etapa a X a
Ce frumos e baschetul...
Cineva mi-a dat astazi pe mess un link. "Ia sa citesti ceva frumos", mi-a zis. Nici nu mi-a trecut prin cap ca ar putea fi ceva despre baschet. Va rog si pe voi sa cititi si voi si sa-mi spuneti ce parere aveti. Pe mine m-a impresionat, chiar daca este un text destul de scurt."Ciudat om acest Kondraşin!de Ioan ChirilaSigur că şi baschetul, gelos pe sângele albastru al celorlalte sporturi, şi-a căutat un arbore genealogic sădit cu secole în urmă… I s-a găsit un prim strămoş într-un tablou olandez din secolul XVII (Dietrich de Bruys), înfăţişând câteva personaje care încearcă să arunce o minge într-un cerc. N-a fost suficient. Curând avea să se descopere un strămoş şi mai vechi, în arta aztecă, dar încercările de identificare sunt pline de fantezie, din familia celor pe care fanaticii „farfuriilor zburătoare” le descoperă la tot pasul.Baschetul e un sport de mare frumuseţe şi fineţe tehnică. Giganţii lui au ceva din stinghereala plină de bună-voinţă a lui Gulliver. Dacă nu mă înşel, baschetul e singurul sport în care se ridică braţul pentru mărturisirea faultului; un fault care e greu reperabil din tribună, pentru o simplă atingere e un fault. Dacă la baschet s-ar înregistra faulturile sportului (pretins) frate - handbalul, meciul de baschet s-ar încheia în zece minute, ca urmare a eliminării tuturor jucătorilor pentru cinci greşeli personale.Baschetul e un fel de şah pe parchetul sălii. Un mecanism tactic de ceasornic exploatează orice fisură în geometria apărării adverse. O eventuală înregistrare electronică a mişcărilor tactice în baschet ar putea aminti de figurile obligatorii ale gimnasticii, dar aceste veritabile deschideri de şah, anticipând 5-6 mutări la sugestia codificată a conducătorului de joc (iată, în sfârşit, un sport în care noţiunea are acoperire deplină), sunt urmate de o infinitate de variante care, ca în povestea bobului de grâu trecut prin cele 64 de pătrate, fac frumuseţea irepetabilă a unui joc care, ca şi şahul, nu poate fi cuprins în cărţi, deşi i-au fost consacrate sute de volume şi mii de diagrame."Articol preluat de pe site-ul http://www.ioanchirila.ro/ unde a fost publicat in data de 22 noiembrie 2008.Comparatia cu sahul pe mine m-a dat peste cap definitiv. Nu m-as fi gandit niciodata la asa ceva, va spun sincer. Poate sunt eu mai incuiat, nu stiu... dar eu am vazut mereu baschetul ca baschet. Acum parca imi e mai ciuda ca oricand ca acest sport incepe sa se asemene tot mai mult cu fotbalul sau mai stiu eu ce alte sporturi "golanesti".
CSU Atlassib Sibiu – CSU Municipal Cuadriopol Brasov 76 – 66 (17-13;21-24;14-20;24-9)Acum pot spune “Hop”, ca am sarit gardul. Doar unul din cele multe ramase, dar l-am sarit. Mai chinuit, dar l-am sarit. Am reusit o victorie mare in fata puternicei echipei a Brasovului si ne putem uita cu ceva mai multa incredere spre meciul de sambata cu Ploiestiul. Inainte de inceperea meciului Calota si Craciun au primit cate un tort din partea suporterilor sibieni intrucat sambata, respectiv vineri, cei doi au reusit performanta deosebita de a-si mai adauga un an la varsta.Schomers i-a trimis in teren pentru inceputul acestei partide pe Calota, Kabengele, Matthews, Scott si Craciun – o premiera la Sibiu sa se inceapa jocul cu 3 romani, in timp ce, de cealalta parte, antrenorul Dan Calancea a inceput cu Broadus, Hadjibulic, Hartman, Mijajlovic si Dragusin. Primele puncte au venit pe mana unuia dintre “sarbatoriti”, Craciun reusind o aruncare din spatele semicercului de 6,25. In minutele urmatoare ambele echipe au reusit cate un partial de 9-0, primii fiind brasovenii care au dus scorul la 3-9, in timp ce Craciun a ratat alte doua aruncari de 3, la fel facand si Calota si Kabengele. Semnalul revenirii pe tabela a fost de Calota care beneficiind de doua libere a reusit sa marcheze una, tot el marcand si urmatoarele doua puncte, precum si ultimele doua puncte ale partialului. In acest interval Kabengele a reusit un slam dunk foarte frumos dupa ce, la panoul celalalt a reusit sa recupereze dupa o ratare a lui Hartman. Astfel, cu 3 minute ramase de joc, scorul era 12-9 pentru Sibiu. Restul primului sfert s-a mers cap la cap, echipele marcand pe rand. Scott a fost cel care a inchis tabela dupa primul sfert printr-o aruncare libera, la scorul de 17-13.Oaspetii au inceput ceva mai bine sfertul al doilea, reusind dupa mai putin de un minut si jumatate sa egaleze la 19. Insa Kabengele a reusit un three points play, punand din nou Sibiul in avantaj pe tabela, avantaj pe care nu l-a mai cedat pana la sfarsitul sfertului, desi Brasovul s-a tinut aproape pe toata durata sfertului. In acest sfert apararea agresiva a sibienilor a functionat excelent, Broadus fiind inghesuit si fortat sa calce putin mai in spate decat permite regulamentul, comitand abatere de teren. La scurt timp, antrenorul oaspetilor a fost sanctionat cu fault tehnic pentru proteste, acesta fiind mai mult la masa oficialilor decat la banca brasoveana. Calota a fructificat cele doua aruncari libere, insa posesia s-a incheiat cu doua libere ratate de Scott. Cu doua minute jumatate ramase de joc, Schomers a solicitat time-out, intrucat jocul sibienilor in ofensiva nu functiona asa cum si-ar fi dorit el. La scurt timp si-a facut debutul pe teren propriu si Earl Brown care, la primul contact cu mingea a ratat o aruncare de doua puncte. Dupa nici un minut, acelasi Brown a dat dovada de sange rece, reusind sa marcheze ambele libere de care a beneficiat, ducand scorul la 38-34. Acestea au fost si ultimele puncte reusite de CSU Sibiu in aceasta prima jumatate a meciului, pana la final, doar brasovenii mai reusind sa marcheze, prin Broadus (aruncare libera) si Mandache, stabilind scorul la pauza: 38-37.Dupa o tigara fumata in pauza, opinii despre joc si povesti despre ce a mai facut fiecare de la ultima intalnire – ca asa e la Sibiu, ne cunoastem, suntem prieteni, suntem o mare familie de suporteri, am revenit in sala, cu inima mica-mica-mica, stiind ca incepe perioada de care ne este tuturor cel mai frica in acest sezon, sfertul al treilea. Si dupa cum a inceput, ma temeam (si sigur nu am fost singurul), ca povestea se repeta, ca sfertul 3 se incordeaza si revine in forta sa ne strice noua seara. Brasovul a reusit un partial de 8-0, in care 6 puncte au fost marcate de “muntii” de sub Tampa, Senai si Dragusin. Seria brasoveana a fost intrerupta de o aruncare libera reusita de Johson, pentru ca apoi sa mai primim inca 5 puncte, scorul ajungand 39-50 dupa 4 minute de joc. Harrison scoate din joben o aruncare de 3 puncte care a dat trezirea in tabara sibiana, scott, johnson si brown – revenit pe parchet, reusind un partial de 10-0 care a adus egalitatea pe tabela 52-52, cand mai erau 3 minute de joc. In aceste ultime minute jucatorii CSU au cazut din nou, ne mai reusind sa marcheze niciun punct. Din fericire brasovenii nu au speculat aceasta cadere a echipei noastre, ei mai marcand de doar doua ori, ducand scorul inainte de sfertul decisiv la 52-57.Sfertul 4 a inceput exact cum s-a terminat cel precedent, primele doua minute lasand scorul nemodificat, in ciuda incercarilor de 3 puncte ale oaspetilor sau aruncarilor libere de care a beneficiat Matthews. Acesta insa marcheaza primele 3 puncte ale sfertului si, dupa doua libere marcate de Scott, scorul era din nou egal, 57-57, cu 7 minute ramase de joc. In minutul 5 Bryant Matthews a fost sanctionat cu a cincea greseala personala, fiind inlocuit cu Johnson. Din acel moment jocul echipei noastre a inceput sa fie mult mai cursiv in faza de atac, lucru care s-a revazut si pe tabela. Brown a marcat 10 puncte consecutive pentru CSU Sibiu intr-un interval de mai putin de doua minute, perioada in care Brasovul a marcat doar un punct, prin Dragusin, scorul devenind 70-64. Pana la finalul meciului Brasovul a mai reusit doar doua puncte, prin acelasi Dragusin, Sibiul reusind 6, prin slam dunk-ul “butoiasului atomic” Scott si liberele marcate de Johnson si Brown, cel din urma stabilind si rezultatul final: 76-66.Cam asta a fost, foarte pe scurt, desfasurarea actiunii in acest meci contand pentru etapa a VIII a a Diviziei A la baschet. Jocul a fost unul de nivel scazut, lucru admis si de tehnicianul sibian care a mai adaugat si ca daca ne vom prezenta la fel si in meciul de sambata impotriva campionilor en-titre, nu avem nicio sansa sa castigam. Perfect de acord cu d-voastra Coach. Imbucuratoare au fost insa prestatiile lui Scott, care s-a descurcat mai bine decat ma asteptam intre Senai si Dragusin, si Brown, care aseara a semanat izbitor cu jucatorul din fimuletele lui de prezentare de pe net.Ingrijoratoare mi s-a parut prestatia brigazii de arbitrii care si-a batut pur si simplu joc de baschet prin deciziile lor, decizii luate atat in favoarea sibienilor, cat si in favoarea brasovenilor. Dupa ce l-au scos din sarite pe Calancea in primele doua sferturi (desi acesta a mai si exagerat) s-au gandit, sau nu, sa umble si la nervii sibienilor, lucru pe care l-au facut in sferturile 3 si 4. Mai aveau putin si faceau meciul praf de tot... dar cred ca atata pot. In fine... praf de ei.... Sa trecem, nu-i asa... si la notele pentru jucatorii nostri.Matthews – 3 (vai mama noastra, cat de slab a putut sa joace. Nu mi-am putut crede ochilor), Johnson – 6 (destul de sters in atac, insa a stat bine in aparare, reusind 5 interceptii, si a fost cel mai bun pasator al echipei cu 4 pase decisive), Brown – 9 (joc excelent facut de noua achizitie a sibienilor, acesta reusind un punct pe minut in acest meci, avand si procentaje foarte bune 66.7% la 2 puncte, 60% la 3 puncte si 100% de la libere. Fara doar si poate MVP-ul acestui meci), Harrison – 6 (absent in atac, s-a batut binisor la recuperare cu gigantii brasoveni), Calota – 6 (un meci modest facut de conducatorul de joc sibian, insa in nota echipei), Scott – 8 (cel mai bun marcator si recuperator al echipei in acest meci, Scott ramane, in continuare, cel mai constant jucator al echipei), Craciun – 5 (inceput bun de meci pentru Bata, insa dupa acea aruncare de 3 reusita, nu i-a mai iesit nimic), Kabengele – 5 (si el tot in nota echipei, cu mentiunea ca a stat bine in aparare in meciul de azi, lucru pe care nu il prea facea pana acum).
Primul meci greu de-acasa
Meci de o foarte mare importanţă în Sala Transilvania în această seară. Pentru a se menţine în plutonul fruntaş al Diviziei A, ambele echipe au nevoie de această victorie, după eşecurile din etapa a IX a.Sala Transilvania va găzdui un meci restant din cadrul etapei a VIII a, un meci care până în acest sezon nu dădea mari emoţii iubitorilor de baschet din Sibiu. Pe parchet se vor afla CSU Atlassib Sibiu şi una din revelaţiile actualului sezon competiţional, CSU Municipal Cuadriopol Brasov, echipe cu linii de clasament identice, ambele acumulând până acum două înfrângeri. Acest meci vine într-o perioadă foarte încărcată pentru ambele echipe, cu 3 meciuri in 7 zile, cu menţiunea că oaspeţii au mai disputat, acum o săptămână un joc în cadrul Ligii Balcanice, meci care a necesitat prelungiri pentru stabilirea învingatoarei.In raport direct între echipe, CSU Sibiu are probleme de talie în faţa uriasilor de la CSU Braşov - media de înălţime a pivoţilor Drăguşin şi Senai este de 2,18 m, în timp ce Harrison, cu ai lui 2,08 metri e cel mai înalt jucător sibian , dar are avantajul vitezei de joc, dat tocmai de această diferenţă de talie din frontcourt. Rămâne de văzut în jocul de astăzi care dintre aceste două aspecte va conta mai mult in joc. In rest, loturile sunt destul de echilibrate pe fiecare post, asta asigurând un meci plăcut pentru cei prezenţi în Sala Transilvania. Şi la capitolul spectaculozitate aceasta dispută promite mult, principalii “responsabili” pentru asta fiind Matthews, de la Sibiu, respectiv Hartman, de la Braşov, doi jucători care oferă meci de meci sarea şi piperul de care au nevoie iubitorii de baschet.Acest meci trebuie abordat cu o foarte mare atenţie, întrucât braşovenii au arătat în etapele scurse până acum că dacă adversarii lor lasă garda jos, nu îi lasă să respire, ci se prăvălesc ca un tăvălug, pentru a profita de acele câteva momente de slăbiciune. Deja CSU Sibiu a permis de două ori adversarilor să revină şi să câstige pe fondul relaxării noastre – astfel suferind singurele noastre înfrângeri, ceea ce mă face să cred ca nu se va mai intâmpla la fel şi a treia oară, cu atăt mai puţin pe teren propriu, indiferent de adversar.Factorul moral este din nou foarte important, ambele echipe venind după câte o înfrângere, iar acest aspect depinde foarte mult de cei doi tehnicieni, de motivarea pe care aceştia o vor insufla jucătorilor lor. Din acest punct de vedere Peter Schommers are mai multa treabă, având in vedere ca băieţii noştri au pierdut meciul cu Energia Rovinari după o primă repriză excelenta, dar nu va fi singur. După antrenamentele ce au pregătit meciul de astăzi, din momentul intrării jucătorilor pe parchet, este datoria noastră să preluăm atribuţiile de motivare a acestora. Şi nici măcar nu trebuie să facem ceva deosebit, ci doar ceea ce ştim cel mai bine: să fim al 6-lea jucător. Acest articol va apărea şi în revista suporterilor "CSU Fans Magazin". Imi cer scuze pentru întârziere şi pentru faptul că, pentru prima dată, avancronica de pe blog este aceeaşi cu cea din revistă, dar uneori, când vine munca peste noi - se întâmplă mai rar, dar se întâmplă, nu avem timp nici să respirăm.
Cine-a pus sfertu' 3 in drum?
Energia Rovinari – CSU Atlassib Sibiu 75 – 70 (12-25;19-16;27-10;17-19)Cum a facut, cum nu a facut, CSU Sibiu a mai pierdut un meci pe care l-a avut in mana. Si cum sa-l fi pierdut daca nu asa cum ne-a obisnuit pana acum, printr-un sfert 3 de cosmar? Au fost si decizii mai mult decat bizare ale brigazii de arbitrii, mai ales dom' Roceanu, dar meciul a fost pierdut de noi, nicidecum castigat de arbitrii. Nu credeam, la cum a decurs meciul in primele minute, ca voi pleca din Targu Jiu cu capul plecat... IAR!!!Inainte de a-mi exprima parerea despre jocul propriu-zis, as vrea sa va spun cateva lucruri despre oamenii din Targu Jiu. Foarte amabili, la prima vedere, acestia au inceput sa isi arate “valoarea” la scurt timp de la inceperea meciului. Oamenii de (dez)ordine mai aveau putin si trimiteau galeria sibiana (felicitari tuturor celor care au putut sa vina la meci si care au cantat aproape tot meciul pentru echipa noastra, aproximativ 40 de oameni) dupa plasa din spatele unui panou, iar pe masura ce ne distantam pe tabela eram nevoiti sa strangem randurile din ce in ce mai tare. Din primul rand ne-au urcat pe al doilea si ne-au dat mai intr-o parte, din al doilea pe al treilea si mai la stanga... si-apoi tot mai la stanga pana cand ori ieseam din sala, ori stateam aproape pe scari. Dupa ce Rovinariul a inceput sa recupereze si apoi sa se distanteze, in sfertul 3, s-au gandit ca poate stam prea lejer si ne-au mai inghesuit o tura, la fel cum au facut-o si in sfertul 4, cand am inceput noi sa ne apropiem. Toate astea sub privirea celor 800 de spectatori (bulversati, as spune, intrucat sustineau cu frenezie echipa Pandurii, conform cantecelor lor) care, amabili, ne-au aratat ca suntem OK, doar ca au gresit degetul care indica asta si fluturau degetele mijlocii in directia noastra, uitand ca meciul e pe parchet si ar trebui sa se uite in acea directie. Oamenii de la masa presei erau atat de interesati de joc si prinsi de acesta incat au injurat brigada de arbitrii si jucatorii echipei noastre mai mult decat oricare alt om din sala – si credeti-ma ca cel putin brigada si-a auzit destule din partea noastra, dar nu mai multe decat de la acei “ziaristi”. Cand s-au saturat de injurat la arbitrii si jucatori au trecut la noi. De fapt, au trecut la IFG, ca el era in fata, deci era persoana importanta intre suporterii nostri. Administratorul salii insa, ne-a aratat inca o data ca, din punctul lui de vedere suntem bine-veniti la Targu Jiu oricand. La pauza l-a anuntat pe IFG ca o sa ne dea niste suc si bere sa avem pe drum (la pauza, cand conduceam), iar la final a venit si ni le-a dat, cum facuse si dupa meciul din cupa. El a fost unul din putinii oameni de bun simt din toata sala aia de 800 de locuri. Dar destul cu asta, sa trecem la joc.Schommers a aratat inca din primul minut intentia de a juca pe viteza, incepan cu un prim 5 format din: Calota, Johnson (in detrimentul lui Harrison), Matthews, Scott si Craciun. De cealalta parte, Theo Evans a ales sa inceapa cu Troupe, Darwin, Jackson, Popescu si Green. Alegere excelenta facuta de antrenorul sibian, baietii nostri incepand in forta, astfel incat dupa aproape 3 minute de joc scorul era 2 – 8 si reusisem sa si marcam un dunk frumos, prin Matthews. Rovinari era in corzi si noi am stiut sa profitam de asta, astfel incat dupa ce trecusera aproape 6 minute de joc efectiv scorul era 6 – 19. Gazdele au facut multe greseli nefortate, pierzand mingea de foarte multe ori, dar si greseli fortate, provocate de ai nostri, care au interceptat multe mingi in acest sfert. Meciul a decurs in continuare in acelasi ritm, astfel incat, la finalul sfertului CSU conducea la 15 puncte, Harrison fiind cel care a inchis tabela inainte de finalul sfertului. De la noi, cei mai buni jucatori in acest prim sfert, in care totul a mers ca uns, au fost Craciun si Matthews, primul marcand de fiecare data cand a aruncat la cos.Am stat, ne-am dres vocile timp de un minut si a inceput sfertul doi. Gazdele au inceput cel de-al doilea sfert in forta, reusind prin Trim sa marcheze si un slam-dunk pe contra-atac. Acesta a fost insa semnalul de trezire pentru baietii nostri care au revenit in joc prin doua libere marcate de Calota. In acest sfert a intrat pe teren si ultima achizitie a CSU Sibiu, Earl Brown, care insa nu a reusit sa se ridice la nivelul jocului facut de colegii lui, fiind inlocuit destul de repede de Schommers. In tot acest sfert s-a mers cap la cap, Energia castigandu-l la 3 puncte datorita inceputului mai slab de sfert facut de echipa noastra, cand ei au marcat 5 puncte, fara sa primeasca nici unul, iar in ultimul minut nu s-a marcat niciun punct, desi reusiseram o serie buna de recuperari ofensive aproape de finalul sfertului. Scor la pauza: 31 – 41.In pauza, ca tot suporteru', am iesit si noi la o tigara, sa discutam cu fum in plamani despre jocul aproape perfect facut de baietii nostri in primele doua sferturi. Am fumat in viteza si am revenit in sala, increzatori in sansa noastra de a castiga acest meci. Insa niciunul dintre noi nu a putut anticipa ceea ce a urmat.Sfertul 3 a inceput prost pentru ambele echipe, timp de aproape doua minute niciuna dintre ele nereusind sa marcheze, Energia aruncand la cos doar o data, iar noi de 3 sau 4 ori. Apoi Trim a marcat si, inca doua minute ambele echipe au marcat succesiv pentru a duce scorul la 38-48. Cateva secunde mai tarziu Jackson a marcat de 3 si Matthews a faultat la Troupe, acesta si marcand aruncarea. Fault cu cos si a cincea greseala personala pentru Matthews, care suparat ca a fost eliminat (mie mi s-a parut ca Kevin a faultat acolo) a lovit o usa de langa banca noastra de rezerve, fiind imediat sanctionat cu fault tehnic. Troupe a marcat toate trei aruncarile libere, pentru ca mai apoi sa fructifice si posesia si sa duca scorul la 48 – 48, cu mai putin de 5 minute ramase din sfertul 3. Energia avea deja un partial de 10-0, pe care l-a continuat inca 3 minute jumatate, ducandu-l la 18-0, pentru un general pe tabela de 25-7 in acest sfert. Sibiul are o zvacnire de orgoliu in neputinta de care a dat dovada in ultimele minute si reuseste sa inscrie de la 3 puncte prin Johnson. Rovinariul mai inscrie o data, ducand scorul la 58-51, scor cu care s-a si incheiat acest sfert al treilea, in ultimul minut nicio echipa ne mai reusind sa marcheze. Este inexplicabila caderea echipei de dupa momentul eliminarii lui Matthews. Nu pot sa cred ca tot jocul echipei se bazeaza pe el, pe simpla lui prezenta in teren. Si-atunci? Ce s-a intamplat? De ce time-out-ul cerut de Schommers la scorul de 52-48 nu a avut niciun rezultat?Sfertul 4 a fost unul in care CSU s-a aflat intr-o continua cursa de urmarire in care toti jucatorii aruncau de la 3, Schommers introducandu-l in teren si pe Andrus in incercarea de a castiga acest meci “de-afara”, pentru ca in spatiul de 3 secunde ne mancau pe paine Darby si Trim. Primele puncte ale sfertului au venit pe mana lui Scott, iar dupa ce Popescu a marcat de la mare distanta din fata lui Harrison, acesta si-a luat revansa, marcand si el o treita. Pe durata intregului sfert am incercat, am cerut time-out si am incercat iar. Nu a mers, am mai cerut un time-out si am incercat din nou. A fost in zadar insa, doar Kabengele mai reusind sa inscrie o data din spatele semicercului. Apararea pressing a fost folosita doar in ultimele 3-4 minute ale sfertului, desi nu inteleg de ce nu am practicat-o de la inceputul sfertului, avand in vedere ca este unul din putinele lucruri care ne reusesc bine. In fine, nu e treaba mea sa stabilesc tactici de joc si alte alea. A stiut el Schommers ce a vrut... doar ca nu i-a iesit. Ce m-a surprins, neplacut, a fost “lejeritatea” cu care Earl Brown, cel mai in varsta jucator al echipei noastre a ratat toate aruncarile, desi era liber ca pasarea cerului. Unele din ultimele noastre puncte au venit in urma unei faze foarte frumoase ce i-a avut ca protagonisti pe Calota, ca pasator, si Harrison, la finalizare.Cam atat despre joc, sa mergem mai departe cu notele pentru jucatorii folositi astazi de Peter Schommers: Matthews – 5 (in minutele petrecute pe parchet a fost destul de util echipei, insa nu a aruncat foarte precis. Faultul tehnic primit a fost mai mult decat meritat, astfel incat nu pot sa inteleg de ce a reactionat asa. Pana acum a reusit sa isi controleze foarte bine iesirile nervoase), Johnson – 5 (a incercat din rasputeri sa faca echipa sa mearga in momentele dificile, insa nu i-a prea iesit. Totusi, a reusit cele mai multe interceptii pentru echipa noastra. Ma repet, poate ar fi trebuit sa insistam pe apararea pressing), Brown – 3 (inainte sa dati cu pietre, sa stiti ca il evaluez doar pentru acest meci, nu pentru abilitatile pe care cred ca le are sau nu. Este jucatorul anuntat cu surle si trambite ca fiind liderul echipei. Si-a asumat aruncari, dar si le-a asumat degeaba. Cand cel mai “experimentat” jucator nu reuseste sa marcheze, liber fiind, nu se poate sa nu afecteze moralul intregii echipe. Poate ca nu ar fi trebuit folosit, poate ca inca nu s-a adaptat la fusul orar, poate ca inca e obosit, nu stiu, dar a ratat enervant de mult), Harrison – 5 (o evolutie destul de stearsa pentru extrema noastra de forta. Oarecum de inteles, avand in vedere ca a trebuit sa se bata cu Trim si Green pentru mingi. Dar a facut-o binisor, reusind sa recupereze de 9 ori), Popa Calota – 4 (inceput buni de meci pentru Kevin, dar a inceput sa forteze inutil, pentru ca apoi sa dispara incet-incet din joc), Scott – 5 (desi a reusit un double-double, cu 10 recuperari si 13 puncte, nici el nu a reusit un meci deosebit), Andrus – nu a jucat suficient pentru a primi nota, insa trebuie mentionat ca dupa ce a aruncat o data si a ratat a fost imediat inlocuit, Craciun – 5 (cel mai bun marcator al echipei, putin peste media echipei, insa nu destul pentru un 6. Mie personal mi s-a parut cel mai bun jucator al nostru din acest meci, chiar daca in doua randuri a ratat de sub panou) si ultimul, dar nu si cel din urma, Kabengele – 4 (nu a confirmat meciul bun de la Pitesti, dar nici nu a fost mult sub media echipei. A aruncat de 6 ori de la 3 puncte, reusind sa marcheze o singura data)
energia rovinari,
Avancronica etapa a IX a
Energia Rovinari – CSU Atlassib SibiuGAZ METAN Medias – BCMUS Arges PitestiCS Rapid Bucuresti – ELBA TimisoaraDinamo Bucuresti – CSM OradeaSCM “U” Craiova – staU Mobitelco Cluj-Napoca – CS OtopeniBC Targoviste – BC Mures Targu MuresCSU Municipal Cuadriopol Brasov – CSU Ploiesti4 super meciuri ii asteapta pe iubitorii de baschet in aceasta etapa, din care TELESPORT transmite doua, unul sambata si unul luni.Energia Rovinari – CSU Atlassib Sibiu, Sambata 22.11.2008, ora 16:30 – in direct la TELESPORT, arbitrii: Roceanu, Dima, Potra – 2. A sosit momentul razbunarii eliminarii din Cupa pentru sibieni. Acestia se vor deplasa la Targu Jiu impreuna cu noua achizitie, Earl Brown, care, daca va fi legitimat la timp de catre oficialii clubului, va si debuta in Divizia A. In etapa precedenta CSU Sibiu a stat, intrucat CSU Brasov a disputat un meci in Liga Balcanica, in timp ce Energia Rovinari s-a deplasat la Pitesti, unde a pierdut greu, la 5 puncte, aflandu-se intr-o continua cursa de urmarire dupa ce in primul sfert a marcat doar 4 puncte. Cred ca gazdele nu se pot numi, in vederea confruntarii cu sibienii, tocmai proaspeti din punct de vedere fizic. 5-urile probabile pentru acest meci sunt: Energia Rovinari – Troupe, Darby, Jackson, Popescu, Trim, respectiv Calota, Matthews, Scott, Harrison, Craciun pentru CSU Atlassib Sibiu, intrucat chiar nu cred ca daca va fi legitimat, Brown va incepe ca titular. Sibienii, daca fac jocul bun cu care ne-au obisnuit in ultima vreme – adica apararea exacta si agresiva, respectiv procentaje decente in atac (cu mai multa concentrare la aruncarile libere), nu au cum sa piarda aceasta confruntare, mai ales daca avem in vederea si rotatia mai lunga pe care o are la dispozitie Peter Schommers. Acesta poate conta pe 9 jucatori, in timp ce Theo Evans foloseste 7, din care unul singur roman – Bogdan Popescu, Rares Apostol fiind folosit foarte putin de catre tehnicianul american. Cele mai mari amenintari pentru sibieni se anunta a fi aceiasi Popescu, Jackson si Darby, ca si in meciul retur din cupa, dar si Trim, care se poate impune foarte usor in spatiul de 3 secunde in lupta pentru recuperari. Avand insa in vederea oboseala acumulata de acestia, Darby si Jackson jucand 37 de minute, iar Popescu 40, nu pot decat sa sper ca nu isi vor putea face treaba asa cum se asteapta suporterii din Targu Jiu. Totodata, sper ca sibienii sa fie in numar cat mai mare sa sustina echipa.GAZ METAN Medias – BCMUS Arges Pitesti, Luni 24.11.2008, ora 19 – in direct la TELESPORT, arbitrii: Olarus, Bukuresti, Anica – 1. Al doilea meci tare in care este implicata o echipa din judetul nostru, este, de asemenea televizat. In orasul gazului vine gasca de nesimtiti de la Pitesti (spun asta datorita acuzatiilor “neoficiale” la adresa arbitrajului din meciul impotriva Sibiului, sustinute de amatorii de senzational de la numaibaschet), pentru inca un meci “made in serbia”. Dupa ce etapa trecuta au pierdut un astfel de duel in deplasarea de la Timisoara, jucatorii lui Jojic vor face tot posibilul sa castige pe teren propriu si sa ajunga la o linie de clasament cu mai multe victorii decat infrangeri. Meciul va fi unul disputat, in care Pitestenii intra cu un moral ridicat in urma victoriei de miercuri cu Rovinari, la finalul caruia, insa, invingatori, in opinia mea, vor iesi jucatorii echipei gazda.CS Rapid Bucuresti – ELBA Timisoara, Sambata 22.11.2008, ora 10, arbitrii: Olaru, Sandulache, Ionita – 2. Relaxare la matineu pentru jucatorii de pe Bega, in aceasta a IX a etapa. Relaxare bine-venita dupa ce miercuri au jucat cu Gazul si astazi, 21.11.2008, urmeaza sa joace returul Cupei Romaniei cu Dinamo Bucuresti.Dinamo Bucuresti – CSM Oradea, Sambata 22.11.2008, ora 17, arbitrii: Banica, Fumu, Epure – 1. Dinamovistii, ca si Timisorenii, sunt la al treilea meci in 4 zile, iar dupa ce in etapa a VIII a au pierdut in fata Craiovei, trebuie sa traga de ei si, in ciuda oboselii, sa castige acest meci, pentru a mai lua o gura de aer in acest sezon dezastruos pentru ei.U Mobitelco Cluj-Napoca – CS Otopeni, Duminica 23.11.2008, ora 18:30, arbitrii: Martinescu Nitu, Prisca, Negrea – 2. Cand Clujul a inceput sa dea semne de revenire, are ocazia sa confirme, sau sa infirme, intr-un joc cu una dintre cele mai puternice echipe de pana acum ale campionatului. Meciul aceasta marcheaza si revenirea la Cluj a predecesorului lui Tab Baldwin, Misa Perisic, dar si a unuia dintre cei mai iubiti jucatori de catre fanii clujeni: Miljan Medvedj. Mai presus de reintalniri este insa meciul in sine si punctele puse in joc. Se anunta un meci frumos, in care Clujul, ajutat si de fani va trage din greu sa obtina victoria in fata acestora. Otopeniul vine la Cluj odihnita, dupa ce etapa trecuta a stat, si dornica de victorie, pentru a isi pastra excelenta linie de clasament. Cu un Obradovic in crestere de forma si cu un Blidaru din ce in ce mai util pentru echipa, locuitorii orasului aeroport incep aceasta disputa ca favoriti. Clujenii, desi au jucat miercuri, au lasat impresia ca nu s-au intrebuintat foarte mult si in jocul lor au inceput sa se vada, tot mai clar, sarcinile trasate de Baldwin. Cred insa ca nu le este suficient pentru a iesi invingatori din acest meci. Nu pot sa inteleg de ce nu este si acest meci transmis de TELESPORT, pentru ca, mai mult ca sigur, meria.BC Targoviste – BC Mures Targu Mures, Sambata 22.11.2008, ora 18, arbitrii: Grigoras, Bedir, Rosu – 2. Cu un nou antrenor, lituanianul Audrius Prakuraitis, BC Mures va incerca sa repare ce mai poate din acest tur mult sub asteptarile tuturor. Primul pas este meciul din aceasta etapa de la Targoviste, unde, desi vor avea ceva de muncit, muresenii vor invinge, pentru a nu mai fi vecini de clasament, in partea inferioara a acestuia, cu gazdele acestui meci.CSU Municipal Cuadriopol Brasov – CSU Ploiesti, Sambata 22.11.2008, ora necunoscuta deocamdata, arbitrii: Vinasi, Stoica Istvan – 2. Meci de televizat, domnilor de la TELESPORT. Cel mai important meci al acestei etape se va desfasura la Brasov. La momentul actual exista 4 echipe care au doar o singura infrangere in aceasta editie de campionat si doua dintre ele se intalnesc in acest meci, care va fi pe viata si pe moarte. Uitandu-ne la jucatorii celor doua echipe putem vedea un echilibru pe toate pozitiile, poate singurul dezavantaj al brasovenilor fiind faptul ca jucatorii lor autohtoni sunt destul de tineri si ne-experimentati. Cat as fi vrut sa vad bataia sub panouri dintre Dragusin si Senai si Griffith si Curtis, lupta in aruncari de la distanta dintre Hadjibulic si Cepulis. Cat as fi vrut sa urmaresc duelul Hartman – Jones sau Dawson – Hargrove, sau duelurile in viteza duse de conducatorii de joc ai celor doua echipe: Broadus si Mandache, respectiv Wheeler si Osmokrovic... dar nu se poate. Nu intamplator i-am lasat deoparte din confruntarile “om la om” pe Burlacu si Carutasu, ci am facut-o pentru ca pe ei ii vad ca piese principale in obtinerea victoriei de catre campioni: Burlacu mai ales in atac, iar Carutasu, evident, in defensiva. Prevad un meci presarat cu capace, de ambele parti si cu foarte multe actiuni spectaculoase si aruncari din afara semicercului de 3 puncte, meci la finalul caruia campionii vor ramane in continuare cu o singura infrangere in clasament.
Avancronica etapei a VIII a
CSU Atlassib Sibiu – CSU Municipal Cuadriopol BrasovCSU Ploiesti – BC TargovisteBC Mures Targu Mures – U Mobitelco Cluj-NapocaCS Otopeni – staSCM “U” Craiova – Dinamo BucurestiCSM Oradea – CS Rapid BucurestiELBA Timisoara – GAZ METAN MediasBCMUS Arges Pitesti – Energia Rovinari Acestea sunt meciurile programate in aceasta etapa a VIII a, cea de-a doua etapa intermediara din luna noiembrie. Doar 5 dintre acestea se vor disputa miercuri, 19.11.2008, meciurile dintre Sibiu si Brasov, respectiv Oradea si Rapid, urmand sa se dispute pe 26.11.2008, deocamdata fiind cunoscute doar brigazile de arbitrii care vor oficia.CSU Atlassib Sibiu – CSU Municipal Cuadriopol Brasov, miercuri 26.11.2008, ora 18 (probabil) – 19 (sper), arbitrii: Serban, Fumu, Harhas – 1. Voi reveni cu o avancronica mai detaliata cu o zi sau doua inainte de disputarea meciului.CSU Ploiesti – BC Targoviste, miercuri 19.11.2008, ora 19, arbitrii: Udrica, Dima, Negrea – 1. Ploiestenii se relaxeaza dupa meciul nebun de duminica de la Cluj, mai ales in vederea unui meci greu in etapa a IX a, la Brasov. Fara doar si poate, victorie a gazdelor. BC Mures Targu Mures – U Mobitelco Cluj-Napoca, miercuri 19.11.2008, ora 19 – in direct la TELESPORT, arbitrii: Ciulin, Stoica, Anica – 2. Acest meci ar putea fi numit derby al dezamagirilor, intrucat niciuna dintre combatante nu a reusit sa se ridice, in acest debut de sezon, la inaltimea asteptarilor fanilor lor. Clujul are, in primul si primul rand, avantajul de a avea un tehnician pe banca (chiar daca sezonul acesta a cam dat-o in bara cu tacticile de joc adoptate) dar si un moral bun prin prisma jocului destul de bun facut impotriva ploiestenilor in etapa trecuta, mai ales in ultimele doua sferturi. Totodata, mai mult ca un dezavantaj al muresenilor decat un avantaj al clujenilor, foarte importanta este si absenta lui Jujuan Cooley, conducatorul de joc al muresenilor fiind accidentat. Poate doar “jungla” sa reuseasca, cumva, sa ii timoreze pe jucatorii Clujului atat de mult incat gazdele sa castige, pentru ca alta varianta nu prea vad pentru mureseni. SCM “U” Craiova – Dinamo Bucuresti, miercuri 19.11.2008, ora H, arbitrii: Roceanu, Bukuresti, Potra – 2. Dinamovistii se deplaseaza la Craiova pentru un meci intre unele dintre codasele clasamentului. Craiova, nou-promovata in divizia A de baschet, desi joaca bine, reusind sa puna probleme mai multor echipe, mai ales pe teren propriu, va trebui sa se lupte cu una din cele mai experimentate echipe (daca varsta inseamna implicit si experienta) din Divizia A. Eu vad meciul ca fiind unul strans, in care echipele vor conduce rand pe rand, dar pe care Dinamo il va castiga in ultimul sfert. CSM Oradea – CS Rapid Bucuresti, miercuri 26.11.2008, ora Z, arbitrii: Vinasi, Prisca, Bertalan – 1. “Derbyul juniorilor” se joaca in aceasta etapa, cu o saptamana mai tarziu. Singurele echipe care nu au reusit nicio victorie in actuala editie de campionat se vor intalni pentru a stabili cine va ocupa ultimul loc al clasamentului pe mai departe. Oradea pare a fi o echipa care sta mult mai bine in teren decat oponentii lor si are jucatori care, in ciuda infrangerilor, s-au facut remarcati in meciurile de pana acum: Laszlo Lazar (liderul la zi in topul celor mai buni recuperatori ai campionatului, cu 11 reusite) si Horia Hora (cel mai bun marcator al oradenilor, cu o medie de 15,2 puncte pe meci). ELBA Timisoara – GAZ METAN Medias, miercuri 19.11.2008, ora 18, arbitrii: Banica, Sandulache, Ionita – 1. Baschet sarbesc la cel mai inalt nivel, asta ne asteapta la Timisoara in aceasta etapa. Dupa ce a suferit o infrangere usturatoare in etapa trecuta in meciul de la Targu Jiu, impotriva celor de la Energia Rovinari, Elba este obligata sa castige acest meci pentru a se mentine in primele locuri ale campionatului. De cealalta parte, Gazul trebuie sa isi revina dupa un inceput de sezon slab si da semne ca este pe drumul cel bun dupa ultimele meciuri disputate in Divizia A. Cu toate acestea, imi vine greu sa cred ca Timisorenii vor pierde pe teren propriu in fata Mediesenilor, chiar daca cei din urma au, in sfarsit, intreg lotul la dispozitie. BCMUS Arges Pitesti – Energia Rovinari, miercuri 19.11.2008, ora 17, arbitrii: Olaru, Bedir, Istvan – 1. La Pitesti se joaca inca un meci care ar trebui televizat, un meci care se anunta frumos, din punct de vedere baschetbalistic. Gazdele, prin prisma ultimului rezultat – infrangere pe teren propriu in fata sibienilor, nu isi permit sa piarda, in timp ce oaspetii sunt pe val, castigand detasat pe teren propriu meciul cu timisorenii in etapa a VII a. Desi Energia Rovinari pare favorita certa, sunt ferm convins ca Pitestenii sunt pregatiti pentru aceasta intalnire, mai mult, nu cred ca vor mai pierde mai mult de un meci pe teren propriu in acest sezon... iar meciul pe care il vor pierde nu va fi cu Rovinariul. De remarcat ca, pe langa reprosurile la adresa arbitrilor, antrenorul Bojan Kusmuk a fost foarte nemultumit de atitudinea jucatorilor sai in meciul pierdut in fata sibienilor. Asta ma face cel mai mult sa inclin balanta in favoarea pitestenilor: faptul ca antrenorul a vazut greseli si ca, mai mult ca sigur, le va repara.
BCMUS Arges Pitesti – CSU Atlassib Sibiu 72 – 89 (13-18;24-26;16-21;19-24) Si-am mai trecut un hop... unul mare. CSU Sibiu a trecut, mult mai usor decat ma asteptam, de Pitesteni, intr-un meci pe care l-au controlat de la cap la coada. Am zis mai usor decat ma asteptam, pentru ca eu ma asteptam sa castigam, spre deosebire de multi altii care sperau sa nu pierdem la diferenta mare. V-am zis, ma? V-am zis? Ia sa va mai indoiti de abilitatile cronicarului...Tehnicienii celor doua echipe au inceput in formulele anticipate in avancronica, astfel: BCMUS Arges Pitesti – Iheadindu, Lawrence, Stefanovic, Milovic si Pantelic, in timp ce CSU Atlassib Sibiu a inceput cu Calota, Matthews, Scott, Craciun si Harrison. Inceputul partidei a fost unul destul de slab, de ambele parti, primele puncte pe tabela aparand dupa doua minute, la o patrundere a lui Lawrence. Baietii nostri s-au mobilizat mai repede decat gazdele si cu larga participare a lui Matthews si Scott, excelent in luptele la recuperare cu Milovic si Pantelic, au terminat primul sfert cu un avantaj de 5 puncte. Sfertul al doilea a consemnat revenirea pe parchet la CSU Sibiu a lui Brice Kalala Kabengele, acesta intrand, alaturi de Johnson, pe fondul unui joc slab in faza de atac facut de Calota si Craciun. Dar in acest debut de sfert niciun jucator sibian nu a avut o prestatie deosebita, permitand gazdelor un partial de 12-1. La jumatatea celui de-al doilea sfert, nervii isi fac aparitia in echipa pitesteana, astfel Pantelic dupa ce a comis un fault la Kabengele este sanctionat cu fault tehnic pentru proteste. Jucatorul sibian marcheaza toate cele 4 aruncari, pentru ca posesia de la mijlocul terenului sa mai aduca inca doua puncte in contul oaspetilor, scor 25-25. Aceste 6 puncte au fost inceputul unui partial de 12-0 pentru sibieni, care s-au distantat la 6 puncte pe tabela, diferenta pe care au mai marit-o cu un punct pana la pauza mare, scor 37-44. Bineinteles ca la pauza, analistii din noi s-au pus pe disecat jocul, fiecare declarandu-se surprins de evolutiile lui Matthews si Kabengele de pana atunci... si pe buna dreptate. Chiar si asa, am ramas toti cu picioarele pe pamant, fiind constienti ca mai e mult pana departe, dar totusi, mai increzatori in sansa echipei noastre decat la inceputul meciului. Sfertul 3 incepe cu o aparare foarte precisa a jucatorilor sibieni, insa Scott comite o greseala antisportiva in incercarea de a capaci un jucator pitestean. Diferenta intre cele doua combatante se mentine pentru prima jumatate a acestui sfert, de la Sibiu remarcandu-se aceiasi Matthews si Scott, dar si Kabengele. La scorul de 46-51, cu 4 minute ramase de jucat din acest sfert, Bojan Kusmuk are ceva de impartit cu brigada de arbitrii si este sanctionat cu fault tehnic. Desi asta ar fi trebuit sa dea un impuls echipei sibiene, efectul a fost invers, Pitestenii marcand 7 puncte, in timp ce CSU a marcat doar 3, scorul devenind 53-54, cu doua minute jumatate inainte de finalul sfertului. Parea ca se repeta povestea de la Timisoara, dar, dupa cum am spus baietii nostri si-au invatat lectia din etapa a V a, astfel ca, pana la finalul sfertului au mai marcat 11 puncte, fara a mai primi nici unul, intrand in sfertul decisiv cu un avantaj de 12 puncte, scor 53-65, gratie acelorasi 3 jucatori, dar si unei aparari care a stat foarte bine in teren. Ingrijoratoare mi s-a parut atitudinea jucatorilor pitesteni, care au devenit din ce in ce mai nervosi, ripostand la fiecare decizie a arbitrilor, desi nu era cazul. In sfertul 4 sibienii si-au continuat partialul inceput la finalul sfertului 3, reusind sa mai marcheze inca 12 puncte si sa primeasca doar 3, in primele 4 minute, ducand scorul la 56-77, cea mai mare diferenta inregistrata pe tabela in acest meci. Acesta a fost si momentul in care Kusmuk si-a negociat un al doilea fault tehnic si, implicit, eliminarea. Odata cu aceasta decizie a arbitrilor atat spectatorii cat si jucatorii pitesteni s-au gandit ca ar fi momentul sa arate cat de mari si tari sunt ei, iesirile nervoase fiind din ce in ce mai dese pe parchet, in timp ce din tribune se striga “Hotii” si se arunca cu hartii si sticle de plastic in jucatorii sibieni de pe banca si in suporterii sibieni care au facut deplasarea pentru a sustine echipa. Halal civilizatie, mon cher... n-am ce spune. Jucatorii sibieni si-au pastrat concentrarea, nu au intrat in jocul nervilor si, dupa ce Matthews a mai marcat un cos de 3 puncte, cu un minut jumatate ramas de joc, Schommers a introdus in teren o formula “romaneasca”: Calota, Andrus, Kabengele, Craciun si Dohi – stiu, veti spune ca Andrus nu e Roman... Ei bine, pentru mine e – formula cu care a si incheiat jocul. La incheiere, a venit momentul notarii jucatorilor pentru prestatia lor din acest meci care ne-a adus o mare bucurie. Incepem cu MVP-ul partidei, Bryant Matthews – 9 (in sfarsit a reusit sa faca ceea ce asteptam cu totii de la el:pase, mai putine fortari, ba mai mult s-a miscat bine si in aparare. Keep up the good work), Brandon Johnson – 6 (nu s-a vazut mai deloc in joc, desi a petrecut aproape jumatate de meci pe parchet. Sper sa nu ma contrazica iar statisticile), Octavian Popa Calota – 6 (chiar daca nu a facut un meci la nivelul asteptarilor noastre, in faza defensiva Kevin a fost foarte bun. Probleme in atac, dar nu-i nimic, se accepta avand in vedere ca am castigat), Michael Harrison – 6 (nici el nu s-a prea vazut in joc, insa a reusit un slam dunk extraordinar care ne-a lasat cu gura deschisa pe cei din fata televizoarelor), Cortney Scott – 8 (am mai zis oare ca nu inceteaza sa ma uimeasca prin pozitionarea lui la recuperare si prin viteza? Astazi a facut la fel si, prin daruirea pe care o arata in teren meci de meci, are sanse mari sa devina liderul echipei. Pacat ca si-a pus capac cu inelul... in rest, foarte bun), Cristian Craciun – 6 (inca nu se regaseste in atacul echipei, dar pe faza defensiva isi face treaba bine) si ultimul, dar nu cel din urma, Brice Kalala Kabengele – 7 (o revenire in forta a fiului ratacitor, un joc bun facut de acesta, cu mentiunea ca a fost singurul jucator care, din punctul meu de vedere, nu si-a facut treaba in aparare).
bcmus arges pitesti,

References: CSM 
 CSM 
 CSM 
In fine
 CSM 
 CSM 
 CSM 
In fine
In fine
In fine
 CSM 
 CSM 
 CSM